Dejvis Kup - Stranica 2 od 5 - Dnevni list Danas\nPočetna » Dejvis Kup » Page 2\nTeniseri izborili opstanak u Dejvis kupu\nTeniska reprezentacija Srbije izborila je opstanak u Svetskoj grupi Devis kupa, pošto je u baražu povela protiv Indije sa nedostižnih 3:0.\nŽreb je odlučio ko će otvoriti meč plej ofa Svetske grupe Dejvis kupa u kome će snage odmeriti NIS selekcija Srbije i tim Indije. Voljom žreba koji je održan u press centru Sportskog centra Ibar u Kraljevu prvi na teren u subotu će od 14 časova izaći drugi reket reprezentacije Srbije Laslo Đere i prvi reket selekcije Indije Ramkumar Ramanathan.\nPiše: TSS 11. 9. 2018.\nPočele pripreme za plej of Dejvis kupa 2018.\nPočele su pripreme za plej of Svetske grupe Dejvis kupa 2018. u kome će selekcija Srbije ugostiti tim Indije u Kraljevu od 14. do 16. septembra\nDanas je počela prodaja karata za meč plej ofa Dejvis kup takmičenja između selekcija Srbije i Indije, koji se igra od 14. do 16. septembra u Sportskom centru Ibar u Kraljevu.\nDejvis kup: Srbija – Indija u Kraljevu\nMeč plej ofa Svetske grupe Dejvis kupa 2018. između Srbije i Indije biće odigran od 14. do 16. septembra ove godine u Kraljevu u Sportskom centru Ibar.


U Beograd sutra stiže 67.592 tablet računara za đake\nTanjug 27. avgusta 2021. 16:13\nBEOGRAD – U Beograd će sutra stići 17 šlepera sa 67.592 tablet računara za učenike beogradskih škola, a biće podeljeni od 1. do 16. septembra najavio je zamenik gradonačelnika Goran Vesić.\nOn je za TV Pink izjavio da će učenici tablet računare preuzimati u školama ili opštinama, a da će roditelji potpisivati revers, jer su tableti vlasništvo Grada, kao i da će u roku od tri godine oni biti u vlasništvu roditelja.\n„Tableti su osigurani i ukoliko se oštete ili izgube, roditelji ne plaćaju osiguranje već Grad. Svako dete će dobiti MTS-ovu karticu koja ima osnovni paket interneta bez obzira na to da li njegovi roditelji imaju u kući internet ili ne“, rekao je Vesić.\nIstakao je da će svako dete dobiti i kod za digitalne udžbenike, što znači da moći da pristupe onim izabranim udžbenicima koje inače imaju u digitalnoj verziji.\nPrema njegovim rečima, kako bi Grad pripremio nastavnike za digitalnu nastavu, do 15. septembra biće podeljena 6.752 laptopa računara za sve nastavnike i učitelje trećeg, četvrtog, petog i šestog razreda.\n„U septembru nas čeka izmena Zakona o obrazovanju gde će digitalni udžbenici biti izjednačeni sa ostalim udžbenicima, tako da će škole moći već sledeće godine da izaberu samo digitalne udžbenike“, rekao je Vesić.\nOn je naveo da se za refundiranje novca za udžbenike do sada prijavilo više od 3.600 roditelja dece, što je oko 11 odsto onih koji imaju to pravo.\n„Grad poziva sve roditelje čija deca idu u prvi i drugi razred osnovne škole, a njih je oko 34.000, da se prijave na sajt Grada Beograda, odnosno Fondacije za mlade talente“ rekao je Vesić.\nPrecizirao je da roditelji mogu i onlajn da se prijave i tako ostvare pravo na refundaciju cene za četiri osnovna udžbenika, te da cena zavisi od izdavača, a u proseku je oko šest hiljada dinara.\n„Da bi to ostvarili, potrebno je da pribave potvrdu da je dete upisano u prvi ili drugi razred sa naznakom od kog izdavača se koriste udžbenici, da prilože očitanu ličnu kartu ili kopiju ukoliko nije čipovana i kopiju žiro računa“, naveo je Vesić.\nGovoreći o igradnji metroa, naveo je da će prva linija biti završena 2028. godine, a druga linija do 2030. godine.\n„Bilo je priče da nikada neće biti metroa, ali sada svi shvataju da će se on graditi. Tako se i pričalo o izgradnji Beograda na vodi ili spomenika Stefanu Nemanji“, zaključio je Vesić.\nNajavio je usvajanje Plana generalne regulacije šinskog sistema koji podrazumeva proširenje postojećih tramvajskih i linija BG voza i njihovu intergraciju sa metro sistemom.


Iako klub i igrač još zvanično nisu potvrdili ovaj transfer, vest da se Zlatan Ibrahimović vraća na San Siro objavio je pouzdani italijanski novinar Đanluka Di Marcio, pa bi bilo veliko iznenađenje ako Ibra ne zaigra za rosonere.\nBrzo su isplavili na videlo i detalji ugovora, po kome će Ibrahimović potpisati na šest meseci (do juna 2020) i zaraditi tri miliona evra. U ugovor je ubačena i klauzula o produženju saradnje posle juna, ali će ona zavisiti od broja Zlatanovih golova i asistencija za Milan.\nIbrahimović je od 2010. do 2012. igrao za Milan, a 31. decembra ističe mu ugovor sa Los Anđeles Galaksijem. Tridesetosmogodišnji napadač je karijeru počeo u Malmeu, a igrao je još u Ajaksu, Juventusu, Interu, Barseloni, Milanu, PSŽ, Mančester Junajtedu i LA Galaksiju.\nNedavno je postao suvlasnik Hamarbija, velikog rivala Malmea u Švedskoj, što je izazvalo bes navijača njegovog matičnog kluba.\nS druge strane, Milan je u dubokoj krizi već godinama, a trenutno su tek 11. u Seriji A sa 21 bodom u 17 utakmica.


Ruski ratni brodovi u prijateljskoj poseti Kubi - Grad Prijepolje\nGrad Prijepolje > Vesti > Svet > Ruski ratni brodovi u prijateljskoj poseti Kubi\nRuski ratni brodovi u prijateljskoj poseti Kubi\nTri ruska ratna broda, predvođena raketnom krstaricom „Moskva“, stigla su juče na Kubu u prijateljsku posetu toj zemlji, što je prva poseta te vrste u poslednje četiri godine.\nRuske brodove su u zalivu u Havani dočekali artiljerijski plotun u znak pozdrava, orkestar ratne mornarice i nekoliko stotina radoznalih građana.\nKubanska vlada je saopštila da su u ruski brodovi stigli u „prijateljsku posetu“ i da će turisti u ponedeljak moći da razgledaju raketnu krstaricu „Moskva“.\nRusija i Kuba su tokom „hladnog rata“ bile bliski saveznici, a tokom te ere je Sovjetski savez značajno pomagao kubansku privredu, koja je bila pod trgovinskim embargom Sjedinjenih Američkih Država.\nRuski premijer Dmitrij Medvedev je u februaru posetio Kubu, gde se zadržao tri dana i susreo se sa kubanskim predsednikom Raulom Kastrom i njegovim bratom, revolucionarnom ikonom Fidelom Kastrom.\nTokom te posete je ruski premijer sa kubanskim zvaničnicima sklopio deset bilateralnih sporazuma, uključujući novi ugovor o kubanskom dugu Rusiji, čija se vrednost procenjuje na 20 do 30 milijardi dolara.


Na zahtev građana i ekologa uprava grada Pirota počela je izradu novog Prostornog plana u kome neće biti mesta za mini hidroelektrane na prostoru Parka prirode. Radovi na 3,7 kilometara obilaznice oko Zrenjanina neće biti završeni u novembru, kako je planirano. Zašto kasne radovi i kako će izgledati novi most preko Begeja. U Pančevu je otvorena izložba o Jovanu Erdeljanoviću, prvom doktoru etnologije na Balkanu, koji je bio učenik Jovana Cvijića i napisao 15-ak knjiga o balkanskim narodima. Priče iz Srbije dostupne su na digitalnoj platformi RTS Planeta Pratite nas na Jutjub kanalu i Fejsbuku Urednice emisije: Vesna Manojlović i Gordana Petrović Voditeljka: Zorana Koršoš Nikolić Odgovorna urednica Redakcije Dopisništva: Gordana Jakovljević.\nOdbojka - EP: Srbija - Češka, prenos\nValja sačuvati tradicionalne sorte i rase ali treba pozvati i nauku za saveznika. Zato u ovom izdanju Znanja Imanja govore: profesor doktor Slavica Todić, zašto je važno da radimo klonsku selekciju prokupca i kako da sačuvamo darove prirode u vinu. Veterinar Slobodan Savić kako je sa porodiom od 7 do 77 grla poštujući vrednost simentalca. Diplomirani inženjer, Bojan Nikolić da li može akademsko znanje i praksu iz domaćinstva da utka u mere razvoja opština Blace.Menadžer Sanja i fudbaler Đorđe Zafirović - o planiranju Naše avlije - gde žive novi život sa svojom decom.Urednik i voditelj: Jasmina Nikitović Stojičić Novinari: Ljiljana M. Petrović, Dragana Popov.


Ruske vakcine protiv korone će prvo dobiti Rusi, pa tek onda druge države - Sputnjik Srbija\n10:38 02.12.2020 (osveženo 10:39 02.12.2020) Preuzmite kraći link\nGrađani Rusije će prvi dobiti vakcinu protiv korone, saopštio je novinarima portparol Kremlja Dmitrij Peskov.\n„Apsolutni prioritet su, prirodno, Rusi koji požele da se vakcinišu“, rekao je predstavnik Kremlja.\nPo njegovim rečima, „unutrašnja proizvodnja, tj. proizvodnja unutar Rusije koja već počinje, obezbeđivaće potrebe građana Rusija“.\n„Što se tiče potreba potencijalnih potrošača ove vakcine u inostranstvu, one će biti obezbeđene, uglavnom, za račun proizvodnih lanaca koje sada Ruski fond za direktne investicije gradi sa inostranim partnerima“, naglasio je Peskov.\nRuski predsednik Vladimir Putin je izjavio na sednici ODKB da Rusija i druge države ove vojne organizacije razmatraju mogućnosti isporuka ruskih vakcina i njihovu zajedničku proizvodnju.


NARODNA BANKA SRBIJE JE ODUZELA DOZVOLU ZA RAD POLJOPRIVREDNOJ BANCI AGROBANCI A.D. BEOGRAD\nU cilju blagovremenog, potpunog i tačnog informisanja, Narodna banka Srbije saopštava da je danas oduzela dozvolu za rad Poljoprivrednoj banci Agrobanci a.d. Beograd, u kojoj je bila uvedena prinudna uprava od 29. decembra 2011. godine. Podsećamo, prinudna uprava je uvedena pošto je u postupku kontrole poslovanja Agrobanke utvrđeno da kapital kojim ona raspolaže ne odgovara nivou rizika koji je ta banka preuzela u poslovanju, dok je istom kontrolom utvrđen zadovoljavajući nivo likvidnosti Banke, koji je u tom trenutku bio iznad propisanog minimalnog nivoa.\nKako su prinudni upravnici i Narodna banka Srbije ocenili da aktivnosti koje su sprovedene u toku prinudne uprave, i pored određenih rezultata, nisu uspele da poboljšaju finansijsko stanje u Banci, Narodna banka Srbije je utvrdila da su ispunjeni propisani uslovi i oduzela Banci dozvolu za rad.\nIstovremeno sa oduzimanjem dozvole za rad, Narodna banka Srbije je imenovala Agenciju za osiguranje depozita za administratora ove banke, koja će u periodu administrativnog upravljanja imati sva ovlašćenja upravnog odbora, izvršnog odbora i skupštine banke utvrđene zakonom. U cilju obezbeđenja kontinuiteta obavljanja poslovnih aktivnosti Agrobanke i pune zaštite interesa njenih deponenata i drugih poverilaca, Agencija za osiguranje depozita je u međuvremenu podnela Narodnoj banci Srbije zahtev za davanje dozvole za rad banke koja bi poslovala pod nazivom "Nova Agrobanka a.d. Beograd", na koju se prenose ne samo osigurani, nego ukupni depoziti Agrobanke, kao i deo njenih drugih obaveza i potraživanja. Preostale obaveze i potraživanja ostaju u banci pod administracijom, koja traje najduže 25 dana od dana donošenja rešenja Narodne banke Srbije o oduzimanju dozvole za rad. To znači da su svi depoziti i drugi poverioci u celini zaštićeni i sigurni, budući da će nova banka nastaviti sa nesmetanim poslovanjem i urednim servisiranjem svojih obaveza u potpunosti.


Da li Srbija želi da bude „siva zona” između Moskve i Vašingtona na Balkanu, poput nekadašnje Jugoslavije? Jer, Rezolucija Narodne skupštine o zaštiti suvereniteta, teritorijalnog integriteta i ustavnog poretka Republike Srbije u tački šest kaže da je Narodna skupština donela odluku o proglašavanju vojne neutralnosti Republike Srbije u odnosu na postojeće vojne saveze do eventualnog raspisivanja referenduma na kojem bi bila doneta konačna odluka o tom pitanju. To je, zapravo, i najkonkretniji deo Rezolucije, koja će uz tačku pet, koja govori o modalitetima eventualne misije EU na Kosmetu i stavove tačke sedam pod „b” i pod „đ”, izazvati i najveću pažnju stranih posmatrača. Naravno, pod uslovom da skupština danas na raspravi o Kosmetu ne promeni nešto od svega toga, što je malo moguće, jer su ovom rezolucijom zadovoljeni zahtevi svih zainteresovanih.\nZa narodnjačku koaliciju predvođenu DSS-om, ali i za SRS i SPS vojna neutralnost Srbije u odnosu na NATO i vojnu strukturu EU, jer drugih vojnih saveza i nema u Evropi, predstavlja manifestaciju otpora prema namerama SAD i EU da i bez odluke UN priznaju nezavisnost Kosmeta. Strankama kao što su DS i G17 plus, vojna neutralnost Srbije za sada uopšte i ne smeta, jer i statusno međunarodno priznate neutralne države, poput Austrije, Švedske, Finske i Švajcarske, članice su procesa Partnerstvo za mir, imaju svoje mirovne vojne snage u raznim misijama širom sveta i usko sarađuju sa NATO-om. Uostalom, poslednjih meseci, da li zbog izbora ili ne, tek DS i G17 plus malo spominju ulazak Srbije u NATO.\nIpak, proglašena vojna neutralnost Srbije najviše će zadati problema Ministarstvu odbrane Srbije, čiji će svaki korak u saradnji sa NATO-om i SAD sada biti podvrgnut detaljnoj analizi svih „zaintersovanih”. Naravno da će u Ministarstvu odbrane nastojati da prikupe sve primere iz prakse armijske saradnje Austrije, Finske, Švedske i Švajcarske sa NATO i SAD, ali je problem što sve te neutralne države nemaju problem Kosmeta kojeg NATO i SAD žele da reše na štetu Srbije.\nSmisao i zadatak bezbednosnih integracija jeste bezbednost država članica. Kako onda tretirati američke vojne snage koje bi poželele da koriste drumove Srbije, na osnovu ranije potpisanih bilateralnih ugovora o vojnoj saradnji, dakle, kako gledati na te jedinice na njihovom putu ka nezavisnom Kosmetu preko uže Srbije? Kako spojiti eventualni gubitak Kosmeta, što podržavaju NATO i EU, sa članstvom Srbije u NATO-u?\nTo nije pitanje za političare, već za alhemičare.


Predsednik Srbije Aleksandar Vučić i patrijarh Irinej\nPredsednik Srbije Aleksandar Vučić izjavio je danas da neće za Božić posetiti Crnu Goru, kako je to ranije najavio.\nVučić je na konferenciji za novinare, nakon sastanka sa patrijarhom Srpske pravoslavne crkve (SPC) Irinejom, rekao da bi njegovu privatnu posetu vlast u Crnoj Gori iskoristila da kaže da je reč o napadu na nezavisnost i ustavni poredak te zemlje.\n"Mi poštujemo njihovu nezavisnost, ma šta ja mislio o lenjosti i gluposti vlasti u Srbiji 2006. godine. Doneo sam odluku da ne idem i sa tim se saglasio (patrijarh) Irinej", kazao je Vučić.\nDodao je da je njegova poseta bila već pripremljena, i da zna da bi na liturgiju u Pljevljima, na severu Crne Gore, kojoj je nameravao da prisustvuje, došlo između 30.000 i 40.000 Srba, ali da je protiv njega u toj zemlji pokrenuta "hajka".\n"Doneo sam tu odluku zato što sam siguran da bi bilo izazivanja sukoba, a ja neću sukobe. Zato što znam da bi neki to iskoristili da naškode srpskom narodu u Crnoj Gori", rekao je Vučić.\nGovoreći o stavu međunarodne zajednice povodom njegove najavljene posete, Vučić je kazao da ona vodi "histeričnu kampanju laži", i naveo tekst agencije Asošiejted pres koja je ocenila da on posetom "doliva ulje na vatru".\nRekao je da će Srbija nakon ovih dešavanja "deset puta više nego sada" podržavati sve institucije Srba u Crnoj Gori, ali da se neće mešati u državna pitanja.\nNaveo je da vlast u Crnoj Gori ima cilj da asimiluje srpsku manjinu koja čini, kako je kazao, 28,7 odsto stanovništva i na taj način ga obespravi.\nGovoreći o "obespravljenosti" srpskog naroda, Vučić je naveo da Albanci koji u Severnoj Makedoniji čine 25 odsto stanovništva imaju službeni jezik i predsednika Skupštine, a Srbi u Crnoj Gori ništa.\nDo sastanka predsednika Srbije i patrijarha je došlo dan pošto je ambasador Srbije u Crnoj Gori Vladimir Božović po instrukcijama Ministarstva spoljnih poslova odbio da primi protestnu notu crnogorskog Ministarstva vanjskih poslova.


Osnivanje transportne firme u Sloveniji Arhiva • DATA d.o.o.\nTag - Osnivanje transportne firme u Sloveniji\nTransportna firma u Sloveniji je vaša prilika za nesmetani prevoz robe unutar EU! Ako planirate da se bavite transportom robe ili putnika, otvorite transportnu kompaniju u Sloveniji. Pročitajte ovi čanak i saznajte kako i kada vam je za obavljanje delatnosti transporta potrebna licenca. Kalkulator za obračun plate u Sloveniji Transportna firma: registracija Strani građanini mogu u Sloveniji registrovati d.o.o. Za to nije [...]\n23/04/2021 EU, Osnivanje poduzeća, Transport Biznis u EU, biznis u Sloveniji, Osnivanje transportne firme u Sloveniji, Otvaranje kompanije u Sloveniji


SKF okuplja eksperte u industriji energije koja se dobija pomoću vetra da bi diskutovali o optimizaciji rada i održavanja\n2015 мај 11, 09:00 CEST\nKonferencija SKF o upravljanju elektranama koje pokreće vetar 2015. okuplja eksperte za rad i održavanje iz industrije energije koja se dobija pomoću vetra\nGeteborg, Švedska, 11. maj 2015. godine: Kompanija SKF je okupila eksperte iz industrije energije koja se dobija pomoću vetra prošle nedelje na 10. godišnjoj Konferenciji SKF o upravljanju elektranama koje pokreće vetar. Konferencija koja je održana u Amsterdamu, omogućila je ekspertima iz celog sveta da podele najnovija saznanja i posavetuju se o upravljanju, radu i održavanju elektrana koje pokreće vetar.\nKonferenciji koju pokreće industrija, prisustvovalo je 190 učesnika iz zajednice koja se bavi radom i održavanjem u oblasti energije vetra iz 23 zemlje, sa prezentacijama i panel debatama koje su održane tokom dva dana. U rasponu od strategija održavanja i nabavke rezervnih delova, do optimizacije veka sredstava i završetka garantnog postupka, prezentacije su dale važne informacije za postizanje najbolje prakse rada i održavanja elektrana koje pokreće vetar.\n„Sa ulaganjem u održavanje turbina na vetar za koje se procenjuje da će biti udvostručeno krajem dekade, u najboljem interesu operatera elektrana koje pokreće vetar je da proces učine što je moguće efikasnijim i delotvornijim. Konferencija SKF o upravljanju elektranama koje pokreće vetar je idealan forum za diskutovanje eksperata o inovacijama, novim idejama i najboljoj praksi za upravljanje elektranama koje pokreće vetar u industriji energije koja se dobija pomoću vetra“, rekao je Žan-Luk Gardel, direktor segmenata Energije u SKF. „Mnogi učesnici smatraju Konferenciju SKF o upravljanju elektranama koje pokreće vetar jedinstvenim mestom za stvaranje mreže i razmenu znanja. Čvrsto verujem da samo radeći zajedno, možemo dovesti rad i održavanje na viši nivo.“\nSKF pruža širok spektar rešenja za industriju energije koja se dobija pomoću vetra. Sledeći pristup upravljanja životnim ciklusom kompanije SKF, rešenja za energiju vetra kompanije SKF su projektovana posebno za primene kao što su menjači, generatori i osovine, i optimizuju pouzdanost i performanse novih i postojećih turbina na vetar.


Epidemiološka situacija u Vojvodini pod kontrolom (VIDEO)\nNaslovna Info Korona virus Epidemiološka situacija u Vojvodini pod kontrolom (VIDEO)\nFoto: Tanjug (Slobodan Miljević)\nNOVI SAD: „Epidemiološka situacija u Vojvodini je još uvek pod kontrolom, iako mogu da kažem da je nestabilna, a s obzirom na povećanje broja inficiranih koronavirusom u Beogradu i u centralnoj Srbiji, očekujemo i povećanje u Vojvodini“, izjavio je za RTV pokrajinski sekretar za zdravstvo, prof. dr Zoran Gojković.\nKako je rekao, dominira Novi Sad i južnobački okrug po broju inficiranih, a pojačana aktivnost virusa je i u južno-banatskom i u sremskom okrugu.\n„Pratimo da što više pružimo pomoć onima koji imaju ozbiljnije tegobe, otvaramo nove ambulante, ulazimo u novi sistem rada“, poručio je Gojković.\n„U ovom trenutku nema ozbiljnih incidenata u objektima u kojima borave starije osobe, ali izuzetan je oprez, veliki broj pacijenata je asimptomatski, veoma je teško izdržati da infekcije ne uđu u staračke domove“, istakao je on.\n„Treba voditi računa i boriti se, ali sa povećanjem broja obolelih situacija će biti teža i teža, već četiri meseca zdravstveni sistem radi i leči pacijente u teškim, otežanim uslovima“, istakao je Gojković.\nPogledaj: Vučić: Ako situacija ne bude pod kontrolom, zatvorićemo Beograd\nPrethodni tekstVučić: Ako situacija ne bude pod kontrolom, zatvorićemo Beograd\nSledeći tekstMrtvački sanduk eksplodirao na sahrani


U toku gašenje požara na Tari • Užice - UE.CO.RS\nU toku gašenje požara na Tari\nSreda 11. Jul 2012. Na teško prisupačnoj lokaciji Brezovački potok na Tari vatrogasno spacilačke jedinice su i večeras agažovane na gašenju požara. Na požar u toj oblasti nadležne je upozorio reditelj Emir Kusturica, koji je to područje nadletao helikopterom.\n"Tokom večeri a verovatno i noćas pokušaćemo da opkolimo to područje od desetak hektara četinarske šume, kako bi ugasili požar i sprečili njegovo širenje", rekao je Tanjugu predstavnik Sektora MUP-a za vanredne situacije Dragan Dončevski.\nOn je naveo da teškoće stvara sto što se radi o teško pristupačnom području "na koje ljudska noga odavno nije kročila" i što je tlo prekriveno debelim slojem četinarskih iglica.\nOn navodi da je Kusturica vatrogasno spasilačkim jedinicama pružio precizne inforacije o mestu požara, čime im je u mnogome olakšao posao jer se radi o izuzetno nepristupačnom terenu na Tari.\nDončevski navodi da je do izbijanja vatre došlo posle noćašnjeg nevremena sa grmljavinom i da se pretpostvlja da je od udara groma došlo da požara.\nPrema njegovim rečima, u akciju gašenja vatre uklučeni su i šumari iz "Srbija šuma" s kojima vatragosno spasilačke jedinice dobro saradjuju.


Početak/Promo vesti/Nakit dostojan kraljice\nMarketing Niške Vesti 8. maja 2018.\nTermin „dijamant“ potiče od grčkog izraza „adamas“ koji bi najpreciznije mogao da se prevede kao „nesavladiv“ ili „nepobediv“. Reč je o dragom kamenu koji od trenutka kada je prvi put otkriven, tačnije pronađen u prirodi osvaja nakolonost i divljenje ljudi, a posebno naklonost i divljenje pripadnica nežnijeg pola.\nPrema tome, kada je u pitanju kupovina poklona svojoj lepšoj polovini, valja se voditi starom, proverenom činjenicom da su „dijamanti ženini najbolji prijatelji“.\nPoznato je da se u Nišu najlepši poklon u vidu nakita može pronaći u zlatari Stanimirović, koja i ovog puta ima nešto lepo za vas i vaše najmilije.\nPrema određenim verovanjima, a uzevši u obzir i činjenicu da je izuzetno lep, crni dijamant sigurno će biti jednako dobar prijatelj jedne žene baš kao i onaj „običan“ dijamant.\nKako se veruje, crni dijamant predstavlja formu dijamanta koja osobi kojoj pripada donosi moć spoznaje prave ljubavi i umeće čuvanja i negovanja prave ljubavi.\nTakođe, osobi kojoj pripada ovaj dijamant može doneti i uspeh u poslu, pa čak i slavu i popularnost.\nOni su mnogo ređi od belih dijamanata, koji se mogu naći skoro svuda. Karbonado dijamanti imaju neke čudesne i jedinstvene osobine zbog svoje polikristalne strukture, koja ih čini da izgledaju kao milion minijaturnih dijamanata zalepljenih zajedno u jednu celinu.\nKao takav, crni dijamant se izuzetno često koristi u svrhu izrade vereničkog prstenja, kao i u svrhu izrade burmi.\nPored toga, koriste se i u izradi drugih oblika nakita, pa su vrlo često viđeni i na ogrlicama, narukvicama, minđušama….\nIz Zlatare Stanimirović poručuju da bi budući mladenci kupovinom burmi mogli da budu prijatno iznenadjeni na jesen.\nUz to, ostaje i pogodnost koju nude svim svojim kupcima a to je plaćanje putem putem administrativne zabrane na više mesečnih rata!\nOvi prefinjeni i elegantni komadi nakita čekaju Vas na dobro poznatoj adresi.\nNE ZABORAVITE DA SE ZLATARA STANIMIROVIĆ\nNALAZI U VAŠEM KOMŠILUKU, U PARKU SVETOG SAVE.\ncrni dijamant izbor poklona Park Svetog Save zlatara stanimirović\nPetogodišnji Aleksa našao zlatnik u božićnoj česnici (foto/video)\nAlen Ademović peva „srpsku“ u parku Svetog Save u Nišu


Milo Đukanović u poseti Srbiji : Nadlanu.com\nObjavljeno 9. dec 2013. / 09:51:03\nOčekuju ga susreti sa predsednikom Nikolićem, premijerom Dačićem i potpredsednikom Vlade Aleksandrom Vučićem.\nSa premijerom Đukanovićem u posetu Srbiji dolaze i ministri ekonomije i održivog razvoja i turizma - Vladimir Kavarić i Branimir Gvozdenović.\nSaradnja koju već ostvarujemo na tom poslu doprinosi jačanju poverenja i naših ukupnih odnosa“, smatra Đukanović.\nOn je dodao da u Beograd dolazio sa pomućenim osećanjima.\nKAKO JE LEPO VRATITI SE U RODNI GRAD: Lepa Brena sa sestrom…\nNe mogu da zaboravim Zorana Đinđića i njegovu sahranu kao povod za jedan od mojih poslednjih boravaka tamo, niti da sakrijem zadovoljstvo što današnja vlast u Srbiji istrajava na njegovoj evropskoj viziji“, napomenuo je Đukanović.\nOn je dodao da nijedan potez Crne Gore nije bio uperen protiv Srbije i Srba, ma gde živeli, niti će se to ikada desiti.\nPrvi potpredsednik Vlade Srbije Aleksandar Vučić kazao je da Beograd želi da ima najbolje moguće odnose sa Crnom Gorom.\nOn je ocenio da u odnosima Srbije i Crne Gore sledi period dobrih odnosa, dodajući da će zvanicni Beograd uraditi sve da saradnja dve države bude za primer u regionu.\n"Hoćemo najbolje moguće odnose, odnosno da takvi budu i u budućnosti. Hoćemo da svi znaju koliko je nama u Srbiji važna Crna Gora i da svi u Crnoj Gori znaju koliko je Srbija njima važna”, kazao je Vučić.\nOn je Televiziji Crne Gore rekao da će zvanični Beograd sarađivati sa crnogorskim vlastima u interesu boljitka obe države.\n"Da li je naš cilj dobar odnos sa Crnom Gorom? Ja mislim da jeste i nikoga neću da lažem da nije. A ako već jeste, onda mi poštujemo legalno izabranu vlast u Crnoj Gori i razgovaraćemo sa njenim predstavnicima i tu nema ništa da se krije”, istakao je Vučić.\nOn je dodao da je legitimno to što ga zanima kako će da žive Srbija i Crna Gora, odnosno kako će da bolje žive građanina dve drzave.\n“Ako mislite da Srbija i Crna Gora mogu da žive bolje tako što će jedni u klin, a drugi u ploču – onda niko neće imati boljitak”, naveo je prvi potpredsednik Vlade Srbije.\nVučić je ocenio da je bilo potrebno prekinuti lošu nit u odnosima Srbije i Crne Gore.\n"U Srbiji je ranije postojala neka vrsta ratne atmosfera prema svemu što je dolazilo iz Crne Gore, odnosno u svemu se videla kuhinja Podgorice, kao što se u Crnoj Gori u svemu videla kuhinja Beograda. I neka je samo deset odsto tačno od toga – opet je bilo previše, jer je samo kontaminiralo našu sadašnjost i budućnost . Mi smo rešili da to prekinemo", kazao je Vučić.


Godfri: Politika prema Zapadnom Balkanu se nije promenila, očekujemo nastavak dijaloga\n► Godfri: Politika prema Zapadnom Balkanu se nije promenila, očekujemo nastavak\n"Naša politika prema Zapadnom Balkanu nije se promenila. Moje kolege u Vašingtonu su nezadovoljne zbog gubitka napretka koji je mogao da bude ostvaren, ali mislim da možemo da nadoknadimo to", rekao je Godfri za N1.\nOn je naveo da je Srbija dosta pomogla Prištini u borbi protiv koronavirusa te da se nada da je to prilika da se ide napred.\nKomentarišući restriktivnost mera koje je Vlada Srbije uvela za sprečavanje širenja zaraze koronavirusa, Godfri je rekao da je pandemija veliki izazov, te da svaka zemlja ima svoj pristup, ali da je Srbija uradila dobar posao.\nIpak, dodao je da deli zabrinutost Evropske unije o stanju medijskih sloboda, ali da to nema samo veze sa koronavirusom.\nSAD su izdvojile 1,2 miliona dolara kao pomoć Srbiji za suzbijanje pandemije koronavirusa.\n"Komplet od 6.000 testova deo je naše pomoći, drugi deo su bili higijenski kompleti koji odlaze najugroženijima. Stiže još pomoći, ali programi pomoći SAD u Srbiji stalno traju", dodao je.


MAČIĆI I PAČIĆI Ova maca usvojila je svoju "večeru"\nUpoznajte Delu, macu koja je samo nekoliko sati nakon što je dobila mačiće usvojila nekoliko preslatkih pačića.\nMislio je da je ubio ogromnog pauka, ali onda se ostvarila svačija noćna mora\nU Australiji, u svojoj kući, možete da nađete svakakve životinje, od zmija do dlakavih paukova. Muškarac sa videa pokušao je zogerom da ubije pauka kog je video na podu, ali nije očekivao ono u šta se on pretvorio.\nSpasao Titu život od četničkih emigranata\nZbirka fotografija nastalih pre tačno pola veka prilikom Titove posete SAD, u petak je uručena Jovanki Broz i Muzeju „25. maj“. U Beograd ih je doneo sin čoveka koji je Titu tada spasio život od napada četničkih emigranata.\nČovek koji je uklonio testise od 60 kilograma očajan, jer su ga ostavili sa penisom od 2 centimetra\nVesli Voren se podvrgnuo operaciji otklanjanja testisa od 60 kilograma , te tako izbegao sigurnu smrt, međutim sada je nezadovoljan jer su mu lekari ostavili penis od samo dva centimetra.


Kvalifikacije za Evropsko prvenstvo 2020 - Blic Sport\n„ORLOVI” STIGLI U LUKSEMBURG Kolarov i drugovi će DUGO PAMTITI ovakav doček /VIDEO/\nFudbalska reprezentacija Srbije stigla je ovog ponedeljka u Luksemburg na meč kvalifikacija za Evropsko prvenstvo 2020. Izabranici Ljubiše Tumbakovića će u utorak od 20.45 igrati da poprave utisak od pre nekoliko dana kada su izgubili od Portugala na stadionu „Rajko Mitić”. Na aerodromu u Luksemburgu Aleksandra Kolarova i drugove su dočekali navijači kojima su Srbi izašli u suret, pa su se fotografisali sa njima, podelili autograme.\nFudbalska reprezentacija Srbije slavila je u četvrtom kolu kvalifikacija za Evropsko prvenstvo 2020. godine. Litvanija je ispraćena sa prazne "Marakane" rezultatom 4:1, a pogocima Mitrovića u dva navrata, a jednom Luke Jovića i Adema Ljajića.\nFudbalska reprezentacija Srbije u ponedeljak igra meč četvrtog kola kvalifikacija za Evropsko prvenstvo protiv Litvanije, ali o narednom protivniku nije bilo toliko reči koliko o prošlom.\nŠtoper fudbalske reprezentacije Srbije, Uroš Spajić, prokomentarisao je debakl u Ukrajini.\nSRPSKA ULICA U CENTRU LAVOVA "Orlovi" jure bodove za Evropsko prvenstvo u Ukrajini, a evo šta sve nudi grad na Poltavi /FOTO/\nFudbalska reprezentacija Srbije u petak od 20.45 gostuje Ukrajini u trećem kolu kvalifikacija za Evropsko prvenstvo 2020. godine, a u Lavovu će odmeriti snage timovi koji u dosadašnjem toku ciklusa ne znaju za poraz.\nKRSTAJIĆ OBJAVIO LOŠE VESTI "Orlovi" protiv Ukrajine i Litvanije bez jednog od NAJSKUPLJIH!\nSergej Milinković Savić propustiće mečeve kvalifikacija za Evropsko prvenstvo 2020. godine protiv Ukrajine i Litvanije, objavio je Mladen Krstajić.\nBivši selektor fudbalske reprezentacije Srbije, Holanđanin Dik Advokat, ozbiljan je kandidat da preuzme klupu Škotske.\n"STAVLJENI SMO NA STUB SRAMA ZBOG PAR IDIOTA" Crnogorci se na konferenciji UEFA ogradili od priče o rasizmu: Ne mogu da pokvare sjajne utiske\nGeneralni sekretar Fudbalskog saveza Crne Gore Momir Đurđevac rekao je u Londonu, govoreći na konferenciji UEFA o diskriminaciji u fudbalu, da je Crna Gora "stavljena na stub srama zbog tri ili četiri idiota", sedam dana nakon incidenata koji su se dogodili na stadionu pod Goricom, tokom meča "sokolova" i Engleske.\nILI ULOGA DŽOKERA, ILI OČI U OČI SA RONALDOM Kako je Srbija došla do Marka Dmitrovića, novog čuvara "orlova"?\nAko pogledamo dve i po decenije unazad na golu naše repezentacije, kako god da se zvala na papiru, stajala su četiri čoveka koja mogu da se pohvale da su ostavila trag.\nOGNJEN VRANJEŠ ODBRUSIO NAVIJAČIMA Napali ga zbog kiksa "zmajeva" Roberta Prosinečkog, a onda je UZVRATIO UDARAC /FOTO/\nFudbaleri Bosne i Hercegovine remizirali su sa Grčkom (2:2) u drugom kolu kvalifikacija za Evroprsko prvenstvo, a mnogi ljubitelji fudbala su krivca pronašli u Ognjenu Vranješu, koji i ne igra za nacionalnu selekciju.\nDomaćini na fudbalskoj utakmici između Portugala i Srbije napravili su malo iznenađenje pred start utakmice u okviru kvalifikacija za Evropsko prvenstvo između dve selekcije jer su izašle čirlidersice koje su zagrejale atmosferu.\nKIKS VEKA Norvežanin TRAGIČAR večeri, ni De Hea nije mogao da veruje šta je promašio /VIDEO/\nFudbaleri Španije savladali su Norvešku sa 2:1 u prvom kolu kvalifikacija za Evropsko prvenstvo, a kako i ne bi kada je Mohamed Elijanusi promašio "nepromašivo".\nFudbalska reprezentacija Srbije predvođena selektorom Mladenom Krstajićem najpre će u sredu odigrati prijateljski duel sa selekcijom Nemačke, pa onda otići na "ono pravo" - meč prvog kola kvalifikacija za Evropsko prvenstvo 2020. protiv Portugala u Lisabonu.\nRobert Prosinečki, selektor reprezentacije Bosne i Hercegovine, odredio je 23 igrača koji će se naći u sastavu za prva dva meča kvalifikacija za Evropsko prvenstvo 2020. godine.


Kupchan: Secesija Kosova od Srbije svakako je bila svojevrstan politički zemljotres u čitavom regionu koji je izazvao seriju daljih potresa. Crna Gora priznanjem Kosova upravo proživljava jedan od tih naknadnih potresa. Podgorica će svakako proći kroz period destabilizacije. Ipak, smatram da je priznanje Kosova od strane Makedonije i Crne Gore racionalan potez jer će doprineti konačnom stavljanju tačke na kosovsko pitanje, iako nema nikakve sumnje da će u Crnoj Gori, u kojoj značajan procenat populacije sebe smatra ili Srbima ili najbližim rođacima Srba taj čin priznanja proizvesti probleme.\nRSE: Da li imate indicije da je crnogorski premijer Milo Đukanović bio pod američkim pritiscima da prizna Kosovo, samo dan nakon što je Srbija izvojevala ono što je ocenjeno kao diplomatska pobeda u Ujedinjenim nacijama, dobivši podršku za rezoluciju da Međunarodni sud pravde oceni legalnost proglašenja kosovske nezavisnosti? Ovde mnogi misle da je takav tajming trebalo da umanji diplomatski uspeh Beograda u Svetskoj organizaciji.\nKupchan: Ja nemam informaciju o tome da su Sjedinjene Države vršile nekakav poseban pritisak na Crnu Goru da prizna Kosovo baš tada zato što su doživele kao udarac to što je Srbija dobila većinu glasova za svoj predlog u Generalnoj skupštini Ujedinjenih nacija. Smatram, međutim, da su se Makedonija i Crna Gora našle u veoma delikatnoj situaciji. S jedne strane nisu želele da preduzimaju korake koji bi komplikovali odnose sa Srbijom, a s druge, morale su voditi računa o svom strateškom cilju – naime, o ubrzanju procesa intagracije u NATO i u Evropsku uniju. Dakle, već nekoliko meseci te zemlje su balansirale između ta dva prioriteta i u ovom trenutku se činilo da je snaga ovog drugog cilja – robusnijeg približavanja Zapadu - bila privlačnija, što je dovelo do odluke o priznanju Kosova.\nRSE: Zašto su Sjedinjene Države glasale protiv predloga srpske rezolucije u Generalnoj skupštini Ujedinjenih nacija? Zašto je bilo nemoguće da Vašington, Pariz, London, Berlin, zauzmu stav da uprkos tome što smatraju da je nezavisnost Kosova bila neizbežna, ne vide ništa pogrešno u tome da Srbija od nadležne međunarodne instance zatraži stav o legalnosti proglašenja nezavisnosti?\nKupchan: Principijelno gledano, Vi ste u pravu. Može se biti za suverenitet Kosova i istovremeno za zahtev Srbije. Rekao bih da su Sjedinjene Države i većina evropskih zemalja, zato što su podržavale nezavisnost Kosova, uprkos izostanku rezolucije Ujedinjenih nacija i protivljenju Srbije i Rusije, bile dovedene u situaciju da zatvore tu knjigu, da stave tačku na pitanje Kosova. Nisu želele da se priča nastavi u Međunarodnom sudu pravde jer bi se, ukoliko Sud bude odlučivao, bez obzira na to da li će “presuditi” u korist Kosova ili Srbije, to pitanje ponovo otvorilo, a ne zatvorilo. A iz američke i evropske perspektive, ponovno otvaranje, čak i ako se legalno ne da osporiti, prosto nije politički poželjno. Zato što proces priznanja još nije završen. Mnoge države još uvek nisu odlučile šta da urade u tom pogledu. Do sada je 50 zemalja priznalo Kosovo, ali to je izrazita manjina od ukupnog broja država-članica Ujedinjenih nacija. Sjedinjene Države su se bojale da bi međunarodno-pravno “uknjižena” ocena legalnosti proglašenja nezavisnosti mogla otežati i usporiti nastavak procesa priznanja Kosova.\nRSE: Da li je odluka Srbije da protera ambasadore Crne Gore i Makedonije zato što su te dve zemlje priznale nezavisnost Kosova, histerična i kontraproduktivna?\nKupchan: Srbija je sada u izuzetno složenoj situaciji. Nova vlada je odlučno krenula u pravcu evrointegracija, u tom smislu je odlučila i da vrati ambasadore koje je povukla iz zemalja koje su priznale Kosovo. A onda su stigle najave da će Crna Gora i Makedonija priznati Kosovo, ubrzo i sama priznanja, na šta su srpski zvaničnici morali reagovati. Srbija se našla u jednoj gotovo shizofrenoj situaciji: odlučna da ubrzanim koracima napreduje na nekim veoma važnim frontovima, ali istovremeno nespremna da čini ustupke na nekim drugim. Ja, međutim, verujem da će se strasti ubrzo smiriti, da će epizoda proterivanja ambasadora dveju susednih zemalja biti kratkotrajna, kao što je kratkotrajno bilo i povlačenje srpskih ambasadora iz država koje su priznale Kosovo.


Vesti online / Vesti / Srbija / Radnici "Prvog maja" opet blokirali prugu\nRadnici privatizovanog građevinskog preduzeća "Prvi maj" iz Lapova ponovo su u petak blokirali prugu Beograd-Niš u mestu Lapovo-varoš, kao znak upozorenja zbog nepostizanja sporazuma sa radnom grupom Vlade Srbije o njihovim zahtevima, rekao je Tanjugu predsednik sindikalne organizacije Novica Marković.\nMarković je kazao da je će blokada trajati do 18 sati, a ako ni do ponedeljka ne budu ispunjeni njihovi zahtevi započeće celodnevne blokade na ovom međunarodnom želeničkom pravcu.\nOn je objasnio da je sa radnom grupom postignut načelni dogovor da poslodavac proda deo imovine i od tih para namiri radnike, ali su radnici nezadovoljni zbog toga što će to biti dugotrajni proces i neće se okončati do kraja narednog meseca.\nImajući u vidu predstojeće slave i praznike, radnici traže da im se isplati po 30.000 dinara, kazao je Marković.\nRadnici "Prvog maja" ne odustaju od protesta\nOni predlažu da se poslodavac zaduži za taj iznos, a novac vrati od prodate imovine.\nRadnici "Prvog maja" su i tokom novembra nekoliko dana blokiralu prugu Beograd-Niš tražeći isplatu deset zaostalih zarada iz prošle godine i uplatu penzionog osiguranja.\nPreduzeće "Prvi maj", koje danas ima 254 radnika, prodato je za 82 miliona dinara pre tri godine, a kupac je novosadska firma "Autovojvodina".


Science Slam: Savremeni naučni izazovi u Svilari\nIzvor: Radio Televizija Vojvodine, 28.Jan.2020, 10:48\nŠta je "Science Slam" i kako izgleda, moći ćete da vidite u četvrtak, 30. januara u KC Svilara, od 18 časova, kada će naučnici sa PMF-a na zanimljiv i razumljiv način govoriti o savremenim naučnim izazovima, a publika će odabrati najuspešnijeg.\n"Science Slam" je osmišljen u Nemačkoj, pre više od decenije, ali je tek skoro počela primena ovog modela promocije i u drugim zemljama Evrope, ali i u SAD.\nNaime, cilj je da se pred širom publikom, naravno pojednostavljeno >> Pročitaj celu vest na sajtu Radio Televizija Vojvodine << i dopadljivo, na šaljiv način, a opet uz zadržavanje statusa „eksperta“, prikaže neka naučna oblast ili problem koji izučavamo.\nOvo dešavanje je osmišljeno da se ostvari u vidu takmičenja, u kojem publika bira pobednika (jačinom aplauza ili glasanjem-ocenjivanjem) i u kojem se dobijaju simbolične nagrade (pretplata za naučni časopis, neka interesantna knjiga, ulaznice za prirodnjačke muzeje i izložbe i sl.).\nSavez Studenata PMF-a je prošle godine po prvi put organizovao Naučno-popularni forum i u okviru tog foruma odrađena je prva radionica ovog tipa u Srbiji (Make a Slam @ScienceGram).\nKako su svi prisutni predavači bili veoma zadovoljni reakcijom studenata i načinom na koji su u kratkom vremenskom roku studenti osmislili i održali svoje prezentacije, odlučili su da organizuju ovaj tip manifestacije i za širu publiku. Za ovaj cilj dobili su podršku, pomoć i savete od jednog od osnivača Science Slam, Dr. Julia Offe iz Hamburga, koja je zvanično na svojoj veb stranici objavila da se Srbija, odnosno Univerzitet u Novom Sadu, Prirodno-matematički fakultet priključio ovom vidu promocije nauke.\nNoviSad.com: Savremeni naučni izazovi u KC Svilara\nProgram "Science Slam" u četvrtak u Svilari\nIzvor: Radio 021, 28.Jan.2020\nProgram "ScienceSlam" održaće se u četvrtak, 30. januara u Kulturnom centru Svilara...Naučnici sa PMF-a će na zanimljiv i razumljiv način govoriti o savremenim naučnim izazovima, a publika će odabrati najuspešnijeg...Šta je "SceineceSlam"?.."ScienceSlam" je osmišljen u Nemačkoj, pre više...


SAOPŠTENjE IZVRŠNOG ODBORA ANURS-a POVODOM OBJAVE HAZU , 24.06.2022.\nSAOPŠTENjE SA ODRŽANOG OKRUGLOG STOLA „Uloga Ustavnog suda BiH u primjeni Opšteg okvirnog sporazuma za mir u BiH“ , 07.06.2022.\nOdržan Okrugli sto „Svjetski dan šuma“\nU Akademiji nauka i umjetnosti Republike Srpske, u organizaciji Odbora za biotehničke nauke Odjeljenja prirodno-matematičkih i tehničkih nauka ANURS-a održan je Okrugli sto „Svjetski dan šuma“ 21. marta 2022. godine.\nSuorganizatori okruglog stola su bili JPŠ „Šume Republike Srpske“, Ministarstvo poljoprivrede, šumarstva i vodoprivrede Republike Srpske, Ministarstvo za naučnotehnološki razvoj, visoko obrazovanje i informaciono društvo Republike Srpske i Šumarski fakultet Univerziteta u Banjoj Luci.\nOve godine svjetski dan šuma je posvećen održivom razvoju šuma sa sloganom Izaberimo održive šume za ljude i planetu i obilježavanju 30 godina šumarstva Republike Srpske.\nNa ovom Okruglom stolu predavanja su održali:\nprof. dr Zoran Govedar, dopisni član ANURS-a – 30 godina šumarstva Republike Srpske\nmr Slaviša Opačić – Upravljanje zaštićenim područjima u okviru JPŠ „Šume Republike Srpske“\nmr Goran Zubić – Uloga i značaj šumskih staništa za održivi razvoj lovstva i\ndr Srđan Dražić – Savremeni informacioni sistemi u šumarstvu Republike Srpske.\nU okviru teme koja se odnosi na 30 godina šumarstva Republike Srpske istaknut je značaj šumarstva kao privredne grane za ukupni društveno-ekonomski razvoj. Posebna pažnja je posvećena ekonomskim, ekološkim i socijalnim funkcijama šumskih ekosistema i razvoju Javnog preduzeća šumarstva „Šume Republike Srpske“ koje gazduje šumama u vlasništvu Republike. Predstavljeni su osnovni strateški ciljevi šumarstva sa osvrtom na značajne događaje i reformske procese u protekle tri decenije.\nUpravljanje zaštićenim područjima u okviru JPŠ „Šume Republike Srpske“ predstavlja značajnu temu zbog sve izraženije potrebe povećanja površina šuma i šumskih zemljišta sa različitim režimima zaštite. Prezentovane su osnovne karakteristike značajnijih zaštićenih područja, njihovi ekološki i turističko-rekreativni potencijali. Zaključeno je da se u skladu sa operativnim planovima treba nastaviti sa izdvajanjem i zaštitom novih šumskih kompleksa u cilju povećanja površina zaštićenih područja.\nU šumarstvu Republike Srpske aktuelizovano je uvođenje savremenih informacionih sistema koji se odnose na integraciju i primjenu GIS tehnologija. Ukazano je na vodeće svjetske kompanije koje nude informaciono-tehnološka rješenja za potrebe šumarstva. Cilj razvoja i primjene informacionih sistema je dobijanje boljeg uvida u proizvodnju i profitabilnost, intenzivno planiranje resursa, utvrđivanje rizika i kontrolni monitoring. Predstavljena je povezanost prikupljanja, obrade, analize i kontrole informacija u jedinstveni informacioni sistem.\nOdržavanje okruglog stola medijski je obilježeno ‒ RTRS (Jutarnji program, Srpska danas i centralni dnevnik) i u dnevnoj štampi.


ZAKON O UDŽBENICIMA: EKSPERTSKA RADNA GRUPA ANALIZIRAćE PRIMENU ZAKONA, JER JE PRIMEćENO DA U POSTUPCIMA IZBORA UDżBENIKA I DALJE IMA NAJVIšE RIZIKA OD KORUPCIJE. RAD OVE GRUPE ćE KOORDINIRATI AGENCIJA ZA BORBU PROTIV KORUPCIJE, KOJA ćE ANALIZIRATI SLABE TAčKE U OVOJ OBLASTI I DEFINISATI ODGOVARAJUćA REšENJA\nUskoro će biti formirana ekspertska radna grupa koja će analizirati primenu Zakona o udžbenicima ("Sl. glasnik RS", br. 68/2015 - dalje: Zakon), jer je primećeno da u postupcima izbora udžbenika i dalje ima najviše rizika od korupcije, najavila je direktorka Agencije za borbu protiv korupcije, Tatjana Babić.\nRadna grupa će:\nanalizirati implementaciju Zakona\ndefinisati slabe tačke i rizike korupcije pri izboru udžbenika\npredložiti rešenja koja će biti primenjiva kod nas.\n"U kasnijim fazama, po potrebi, u rad radne grupe biće uključeni i policija i tužilaštvo", rekla je Babić.\nZa Agenciju je, kako kaže, ovaj problem od prvorazrednog nacionalnog značaja, jer se radi se o deci najnižeg uzrasta i tu je najveća trka izdavača.\nBabić kaže da se Agencija već duže vreme bavi korupcijom u prosveti posebno postupcima odobravanja udžbenika i da su još 2012. godine utvrdili određene rizike korupcije i dali preoporuke za uklanjanje tih rizika.\nU izradi novog Zakona Agencija je aktivno učestvovala i usvojene su određene preporuke, a jedna od preporuka prema rečima direktorke je i zabrana izdavačima udžbenika da daju poklone direktorima, nastavnicima, kao podsticaj da izaberu udžbenike tog izdavača.\n"Pokazalo se da se ta jasna zakonska zabrana potpuno ignoriše. Oni pronalaze kreativne načine da tu odredbu ne opoštuju. Novi Zakon donet je da se poveća dostupnost i kvalitet udžbenika, a danas vidimo da su udžbenici skuplji, a sve upitnijeg kvaliteta", zaključila je Babić.


Zaključak Vlade potvrđuje: Grad se zbog koncesije bez naknade odrekao parkinga i garaže na Aerodromu Nikola Tesla | Insajder\nZaključak Vlade Srbije od 22. februara, koji su novinari Insajdera tražili od Vlade, potvrđuje da je zbog Ugovora o koncesiji Aerodroma Nikola Tesla, Grad Beograd na Republiku Srbiju bez naknade preneo garažu i parking oko Aerodroma. To znači da će, umesto gradskog javnog preduzeća Parking servis, od jeseni parkingom i garažom upravljati i od njih prihodovati novi koncesionar - francuska kompanija Vansi. Ključna pitanja u vezi sa koncesijom ostaju, međutim, bez odgovora do septembra, za kada je najavljena primopredaja Aerodroma sa koncesionarom, kao i objavljivanje kompletne dokumentacije u vezi sa ovim poslom.\nZaključak Vlade o prenošenju vlasništva nad garažom i parkingom prvo sa Grada na Republike, pa sa Republike na Aerodrom, donet je neposredno pre potpisivanja ugovora o koncesiji, a mesec dana nakon odluke da će to biti kompanija iz Francuske.\nPrema Zaključku Vlade u koji je Insajder imao uvid, rukovodstvo državnog Aerodroma Nikola Tesla je 2. februara ove godine pred Republičkom direkcijom za imovinu pokrenulo postupak prenosa prava svojine garaže i parkinga kod aerodroma sa Grada Beograda u svojinu Republike Srbije.\nDesetak dana nakon toga, gradonačelnik Beograda Siniša Mali donosi rešenje kojim se, bez ikakve naknade, prenosi pravo svojine sa Grada na Republiku Srbiju, da bi konačno prenošenje prava vlasništva ovih parkirališta oko aerodroma, Vlada potvrdila i Zaključkom od 22. februara.\nKao razlog za donošenje ove odluke, kako se može videti iz obrazloženja Zaključka Vlade, je sprovođenje postupka koncesije.\n„U konkretnom slučaju radi se o infrastrukturnim objektima od značaja za funkcionisanje aerodroma i sprovođenje postupka koncesije, odnosno traženi prenos svojine sa Grada na Republiku Srbiju predstavlja bitno pitanje u smislu rešavanja prethodnih uslova vezanih za imovinsko-pravna pitanja koja utiču na uspešnost realizacije preuzetih obaveza Republike Srbije i AD Aerodroma Nikola Tesla Beograd kao javnog tela u postupku davanja koncesije“ , navodi se u Zaključku Vlade.\nOsim kompanije "Vensi erports", za koncesiju Aerodroma Nikola Tesla ranije s u stigle ponude i tri konzorcijuma: švajcarsko-francuskog, indijsko-grčkog i južnokorejsko-tursko-kiparskog.\nSedam dana kasnije, Vlada donosi novi Zaključak da se garaža i parking unesu kao nenovčani ulog Republike Srbije u privredno društvo AD Aerodrom Nikola Tesla zbog, kako se navodi, povećanja osnovnog kapitala te državne kompanije nenovčanim uslovima.\nInformaciju da je Aerodrom Nikola Tesla Beograd preuzeo upravljanje garažom i svim parkiralištima na njegovom tlu objavio je nedavno portal aviatica.rs. Beogradski aerodrom je odgovarajući na pitanje ovog portala naveo da je sve ovo urađeno na osnovu Zaključka Vlade, koji su novinari Insajdera u međuvremenu tražili i dobili od Vlade Srbije.\nUgovor tajna, predstavnici vlasti uveravaju da je to "sjajan posao"\nPredstavnici Vlade Srbije i francuska korporacija "Vansi erports" potpisali su Ugovor o koncesiji beogradskog aerodroma na 25 godina 22. marta ove godine. I pre potpisivanja, predstavnici vlasti početkom godine saopštili su da je ova francuska kompanija dala najpovoljniju ponudu.\nAerodromu nedavno dodato i 28 parcela\nTelevizija N1 objavila je nedavno da je Vlada Srbije imovinu beogradskog aerodroma uvećala i za 28 parcela koje vrede oko 180 miliona dinara. Ovo prebacivanje parcela usledilo je pre potpisivanja ugovora o koncesiji. Za razliku od slučaja sa parkingom i garažom gde se u Zaključku Vlade eksplicitno navodi da je ovo prebacuje izvršeno zbog koncesije, predsednica Vlade tada je u odgovoru N1 navela da u tome nema ničeg spornog i da bi zemljište bilo preneto i da nije bilo koncesije.\nPredstavnici vlasti međutim nisu tako transparentni kada se govori o tome čega se koncesijom država odriče.\nDijametralno suprotne tvrdnje iznosili su predstavnici vlasti kada se postavilo pitanje da li će koncesija za beogradski aerodrom ograničavati razvoj ostalih aerodroma u zemlji. Poslednjih dana postavlja se i pitanje da li je i koliko uvećavana imovina beogradskog aerodroma neposredno pre davanja pod koncesiju.\nSa druge strane, predstavnici vlasti najavljuju višestruku korist od koncesionog ugovora, a pre svega povećanje broja putnika i profita.\nOdgovor na pitanje da li je koncesija zaista najbolji način da se dalje razvija beogradski aerodrom mogli bi da daju dokumenti u vezi sa koncesijom za Aerodrom "Nikola Tesla“ kao i studija koja bi pokazala zbog čega se uopšte ide u koncesiju.\nVećinu ovih dokumenata međutim predstavnici vlasti odbijaju da dostave javnosti, a Vladu Srbije je zbog toga Upravnom sudu tužila organizacija Transparentnost Srbije.\nNajnovije obećanje da će se tražena dokumentacija objaviti dala je prošlog meseca ministarka građevinarstva, saobraćaja i infrastrukture Zorana Mihajlović. Ona je saopštila da će ugovor o koncesiji za beogradski aerodrom biti objavljen kada se završi primopredaja sa koncesionarom, što se očekuje u septembru.\nŠta je koncesija?\nKoncesija je pravo korišćenja državnog prirodnog bogatstva ili opšteg dobra koje je već u upotrebi kao i obavljanja delatnosti od opšteg interesa koje država (grad, opština) ustupa domaćem ili stranom licu na određeno vreme, pod dogovorenim uslovima uz plaćanje koncesione (uvek novčane) naknade.\nTa naknada za ustupljeno pravo se plaća jednokratno pri zaključivanju ugovora o koncesiji. Ali i dodatno, putem godišnje naknade za korišćenje i traje svake godine trajanja koncesionog ugovora.


Gordana Drobnjak, direktorica EPF-a: Svaki deveti zaposleni u Srpskoj član EPF-a, podrška Vlade od velikog značaja | Banjaluka.net\nGordana Drobnjak/ Ustupljena fotografija\nBroj članova Evropskog dobrovoljnog penzijskog fonda (EPF) bilježi kontinuiran rast, a trenutni broj članova kojima se redovno uplaćuju dobrovoljni penzijski doprinosi veći je od 30.000, što znači da je svaki deveti zaposleni u Republici Srpskoj član EPF-a, rekla je u intervjuu za Banjaluka.net Gordana Drobnjak, direktorica i predsjednica Izvršnog odbora Društva za upravljanje Evropskim dobrovoljnim penzijskim fondom.\nPrema njenim riječima, Vlada Republike Srpske je snažno podržala ovaj vid štednje i razvoja dobrovoljnog penzijskog osiguranja, te dodala da je jedan od ciljeva EPF-a da ukaže na to da je štednja potreba, a ne luksuz.\nKakvi su dosadašnji rezultati rada Evropskog dobrovoljnog penzijskog fonda u Republici Srpskoj?\nU Evropskom dobrovoljnom penzijskom fondu (EPF), u saradnji sa našim partnerima, aktivno sprovodimo planiranu strategiju čiji je važan dio edukacija i promocija razumijevanja značaja štednje za treće doba. Trenutni broj članova kojima se redovno uplaćuju dobrovoljni penzijski doprinosi je više od 30.000, što znači da je svaki deveti zaposleni u Republici Srpskoj član EPF-a. Takođe, svijest o potrebi štednje za doba kada nećemo biti radno aktivni se širi kako među poslodavcima, tako i među radnicima. Broj članova Evropskog dobrovoljnog penzijskog fonda koji stiču pravo na raspolaganje svojim sredstvima u skladu sa zakonskim propisima se kontinuirano povećava, te možemo konstatovati da članovi kojima su sredstva isplaćena, u potpunosti shvataju značaj penzijske štednje i koliki su efekat mogli da ostvare da su štedjeli duži period ili veće iznose.\nKako se aktuelna pandemija korona virusa odrazila na poslovanje Fonda?\nEPF dijeli sudbinu svih poslovnih subjekata u Republici Srpskoj, a kada je u pitanju uticaj pandemije, onda se može reći da je sudbina cijele planete zajednička u tom dijelu. Međutim, uvjereni smo da će naše opredjeljenje za transparentno poslovanje i svaku vrstu pomoći našim klijentima biti ključni za zadržavanje povjerenja postojećih članova i da će nam to biti prepoznatljiva i najkvalitetnija referenca u budućnosti. Takođe, jako mi je važno da istaknem značaj dobrog funkcionisanja i organizovanja poslovanja u Društvu za upravljanje Evropskim dobrovoljnim penzijskim fondom, budući da je naš mali tim i u otežanim uslovima rada zbog pandemije u potpunosti odgovorio svim operativnim i razvojnim izazovima.\nKakva je saradnja Evropskog dobrovoljnog penzijskog fonda sa institucijama Republike Srpske?\nRepublika Srpska, odnosno Vlada Republike Srpske, snažno je podržala ovaj vid štednje i razvoja dobrovoljnog penzijskog osiguranja. Najprije su uvedene poreske olakšice, gdje su uplate u dobrovoljni penzijski fond oslobođene poreza i doprinosa do iznosa od 1.200 KM godišnje, odnosno 100 KM mjesečno. To znači da, do tog iznosa, poslodavcu je isti neto i bruto trošak za iznos za koji se opredijeli, dok radnik može sufinansirati, odnosno samostalno uplaćivati navedeni iznos od svoje bruto plate, osim ukoliko nema najnižu zagarantovanu platu. Nadalje, Vlada Republike Srpske je organizovala penzijski plan za sve zaposlene na neodređeno vrijeme i čija se plata finansira direktno iz budžeta, te na taj način iskazala snažno opredjeljenje i povjerenje u ovaj vid štednje.\nKakvi su planovi Evropskog dobrovoljnog penzijskog fonda za naredni period?\nFokusirani smo na brigu o našim članovima. Redovan i kontinuiran odgovor na upite i potrebe, te usluge prema postojećim članovima su prioriteti najvišeg nivoa. Takođe nam je prioritet i da podstaknemo poslodavce u Republici Srpskoj koji još uvijek nisu organizovali penzijski plan za svoje zaposlene da to učine, bez obzira na djelatnost poslovanja. Pritom, treba podvući ono najvažnije: opredjeljenje za organizovanje penzijskog plana je dobrovoljno i isključivo volja poslodavca, zato je važno izgraditi svijest da je organizovanje penzijskog plana od poslodavca važna dimenzija brige o zaposlenima. Želimo istaći da je ovo najjeftiniji zakonski način nagrađivanja zaposlenih za njihovu angažovanost i lojalnost poslodavcu, jer su te uplate do određenog iznosa oslobođene poreza i doprinosa, te ulaze u poresku osnovicu za umanjenje poreza na dobit. Naposlijetku, jedan od naših ciljeva je da ukažemo na to da je štednja potreba a ne luksuz, te da prezentujemo koristi koje ima svako ko se opredijeli da štedi na ovakav način.\nOznake: Evropski dobrovoljni penzijski fond, Gordana Drobnjak


Objavljeno partnerstvo kompanija Ericsson i Cisco\nKompanije Ericsson i Cisco objavile su sklapanje partnerstva koje će doprineti razvoju i stvaranju novih mreža budućnosti.\nAppleov udeo profita u industriji smartfona trenutno iznosi 94%\nPrema podacima kompanije za istraživanje tržišta, Canaccord Genuity, u trećem tromesečju 2015. godine, Appleov udeo od ukupnih prihoda smartfon industrije iznosi neverovatnih 94%, dok je prethodnog tromesečja ta cifra iznosila 92%, a prošle godine 85%.\nNovi Apple Watch 2 izlazi 2016. godine\nSvi smo svesni da Apple Watch nije baš tako sjajno prošao na tržištu koliko su možda očekivali u Kupertinu i na Vol Stritu.\nNa USB tehnologiji niko ne zarađuje\nČovek koji je izmislio USB nije ništa zaradio na njemu, ali on nema nikakvih problema sa tim.\nMicrosoft priznaje da je pokušao da instalira Windows 10 bez znanja korisnika\nWindows 10 fajlovi se automatski preuzimaju na računarima sa Windows 7 i 8.1 operativnim sistemima nakon što se učini rezervacija nadogradnje, ali se nedavno pokazalo da Microsoft postavlja sve instalacione fajlove na računare sa ili bez rezervacije nadogradnje, samo za slučaj da korisnik želi nadogradnju.\nMobilni gejming će do kraja godine vredeti 25 milijardi dolara\nZnamo da je mobilni gejming veliki biznis, ali najnovije analize pokazuju da ovaj segment tržišta vredi nekoliko desetina milijardi dolara.\nBluetooth standard sledeće godine postaje mnogo brži\nApple pokreće konkurentski servis PayPalu u 2016. godini\nKako se veliki procenat javnih plaćanja u SAD vrši preko PayPala, Apple vidi veliku priliku u takozvanom P2P, ili Peer-to-Peer tržištu mobilnog plaćanja.\n"Microsoft" kupio kompaniju "Secure Islands"\nKompanija "Microsoft" zvanično je 9. novembra 2015. godine objavila da je kupila izraelsku firmu "Secure Islands Technologies", specijalizovanu u oblasti zaštite podataka.\nREX Global preuzeo ruski smart telefon\nGlobalno lansiranje Yota uređaja poslednjeg E-Ink smart telefona ne ide po planu.


Nakon nekoliko naizmjeničnih sjednica Doma naroda i Predstavničkog doma Parlamenta FBiH, izabrana je nova Vlada Federacije Bosne i Hercegovine. Novi premijer je Nermin Nikšić, generalni sekretar SDP-a.\nOvim putem Forum mladih OOSDPBiH Visoko želi izraziti zadovoljstvo novoizabranom Vladom, te uputiti najiskrenije čestitke premijeru Nikšiću, kao i ministrima, uz želju da ovaj entitet sa njima na čelu uspješno prebrodi teške nastupajuće dane ekonomske krize.\nTakođer, želimo čestitati predsjedniku GO SDP BiH Svetozaru Pudariću na izboru za potpredsjednika FBiH.\nJa sam ZA spalionicu, ali …


Nema plata, nema ni sahranjivanjaPV portal | PV portal\nNaslovna Vijesti Društvo Nema plata, nema ni sahranjivanja\nZaposleni u Radnoj jedinici Pogrebne usluge pljevaljskog preduzeća „Komunalne usluge“, njih šest, saopštili su da će od ponedjeljka, 16. decembra, obustaviti rad jer im nijesu isplaćene tri zarade od ukupno 11 zaostalih. Kako su naveli u saopštenju dostavljenom medijima, rok za isplatu tri tražene plate je istekao juče (petak), ali su odlučili da ga produže do ponedjeljka.\n– Ukoliko se naš zahtjev ne ispoštuje do ponedjeljka, niko nas neće moći natjerati da uzmemo krampu i lopatu i da vršimo sahranjivanje – navodi se u saopštenju zaposlenih radnika.\nOni su pojasnili da nijesu željeli da obustavljaju rad tokom vikenda i da im je želja da daju lokalnoj upravi još jednu priliku, ali da je nedjelja poslednji rok za rad bez zarada.\n– Po cijenu dobijanja otkaza i radnih knjižica od ponedjeljka nećemo vršiti sahranjivanje ukoliko nam se ne isplate tražene plate – poručuje šest zaposlenih na Gradskom groblju Ravni.\nPodsjećamo, radnici Pogrebnih usluga su prije deset dana uputili zahtjev lokalnoj upravi i tražili da im se u roku od deset dana isplate tri plate, od ukupno zaostalih 11. Taj zahtjev je, po odobrenju radnika, prvi objelodanio odbornik Demokratske Crne Gore Dušan Janjušević na sjednici lokalnog parlamenta. Od tog dana, pa do juče, kada je rok istekao, radnicima se niko iz lokalne uprave nije obratio.\nZaposleni u preduzeću „Komunalne usluge“ su poslednji put, prema riječima predsjednika Opštine Pljevlja Igora Golubovića, dobili pola plate za januar. Golubović je tokom sjednice lokalnog parlamenta prije desetak dana saopštio da ovo preduzeće duguje oko milion i 700.000 eura, kao i da je u istom zaposleno 55 radnika.\nPrethodni tekstFormirana Komisija za izbor sportiste godine\nSledeći tekstMinistarstvo zdravlja- Sagorijevajuće e-cigarete zabranjene u zatvorenom


Usvojen budžet Prokuplja od 1,7 milijardi dinara - Top Novosti\nNaslovna Prokuplje Usvojen budžet Prokuplja od 1,7 milijardi dinara\nUsvojen budžet Prokuplja od 1,7 milijardi dinara\nКako je za skupštinskom govornicom rekao gradonačelnik Prokuplja, Aleksandar Simonović, budžet Prokuplja biće razvojni i štedljiv, u skladu sa politikom vladajuće većine, koja je domaćinskim poslovanjem, jednu od najzaduženijih lokalnih samouprava u Srbiji, dovela do pozitivnog stanja u budžetu.\n– Što se tiče budžeta, mogu da izrazim lično zadovoljstvo i to pre svega dvema stvarima, koje su jako važne za građane Prokuplja, rekao je gradonačelnik Simonović i naglasio da je novim budžetom, Prokuplje, koje je godinama otplaćivalo nasleđene visoke bankarske dugove i kamate, u potpunosti razduženo.\nКao značajnu stavku u budžetu, gradonačelnik je naznačio i ulaganje od 55 miliona dinara u izgradnju Industrijske zone.\n– Mogu da naglasim da za sve ovo vreme, ova vlast nije uzela nijedan kredit i nije se ni dinar zadužila, već je samo vraćala nasleđene kredite i dugove, istakao je gradonačelnik Simonović.\nКao značajna ulaganja u narednoj godini, navedena su prioritetna izdvajanja za decu, školstvo, socijalu i putnu infrastrukturu, koja je u budžetu za narednu godinu sagledana sa 240 miliona dinara.\nКako se čulo na zasedanju, ovim budžetom su sagledani adekvatno svi budžetski korisnici i sva davanja su znatno uvećana u odnosu na prošlogodišnja.\nNa ovom zasedanju, odbornici su dali saglasnost na nacrt Odluke i pokretanju postupka javno–privatnog partnerstva sa elementima koncesije za finansiranje, revitalizaciju, upravljanje i obavljanje farmaceutske delatnosti u gradu Prokuplju i drugim jedinicama lokalne samouprave u Topličkom okrugu u kojima Apoteka Prokuplje obavlja farmaceutsku delatnost.


EU suočena sa teškim odlukama o ustrojstvu i geografskom proširenju\nPanel evropskih i američkih stručnjaka nedavno je razmatrao ta pitanja u Vudro Vilson Centru, ovde u Vašingtonu.\nMnogima od problema u vezi budućnosti EU moraće da se pozabavi Velika Britanija koja trenutno predsedava evrospkim blokom. Džulijan Brajtvejt, predsednik Grupe za globalna pitanja u britanskoj ambasadi u Vašingtonu kaže da bi prioriteti trebalo da budu ekonomske reforme, odnosi sa SAD, pitanja bezbednosti kao i uveravanje Turske i još tri potencijalne nove članice da nemaju razloga za zabrinutost.\n«Kada je reč o samom proširenju, moramo da ispunimo postojeće obaveze koje uključuju otvaranje pregovora sa Turskom 3. oktobra, i početak razgovora o pridruživanju Hrvatske čim ona ispuni uslove, kao i pripremu za prijem Bugarske i Rumunije u januaru 2007. To su najveći izazovi, posebno ako imamo u vidu raspoloženje javnosti u pogledu proširenja EU, koje je izraženo na referendumima u Francuskoj i Holandiji».\nBrajtvejt ističe da prvo svi evropski lideri moraju da povedu računa o interesima svojih birača i takođe usredsrede pažnju na sprovođenje reforme, kako unutar Unije tako i unutar pojedinačnih članica.\n«Narod Evrope u ovom trenutku svojim liderima upućuje teška pitanja. Brine ih globalizacija, sigurnost poslova, penzije i životni standard. Prolazimo kroz period ozbiljnih promena, i EU baš kao i svaka nacionalna vlada u Evropi, Americi, i drugim delovima sveta, mora da odgovori na te promene. Moramo da izgradimo fleksibilniju Evropu koja će biti sposobnija da otvara nova radna mesta i podiže životni standard.»\nDrugi učesnik panela, Stenli Krosik iz Centra za evropsku politiku u Briselu kaže da dosadašnje iskustvo ukazuje da posle problema i nazadovanja u EU, često slede krupni koraci napred. On veruje da je dalja ekspanzija EU neizbežna, iako bi trenutni problemi mogli da dovedu do pomeranja nekih rokova. Na primer, prijem Bugarske i Rumunije mogao bi da bude odložen do 2008.\n«Morate imati na umu, medjutim, da pregovore o prijemu treba da ratifikuje svih 25 članica, odnosno u ovom slučaju, njihovi parlamenti. Trebalo bi da sve prodje dobro, ali za to, kako sada stvari stoje, nema definitivnih garancija. Onda dolazimo do Hrvatske, koja bi trebalo da udje u Uniju do 2010. ako ispuni zahtev o izručenju svog najtraženijeg ratnog zločinca.»\nPrema Krosikovom mišljenju, ostatak Zapadnog Balkana daleko zaostaje, a ni turski prijem u ovom trenutku ne izgleda da će biti uskoro ostvareno. Sadašnji problemi EU proističu pre svega iz nedostatka komunikacije izmedju elite i birača.\nTreći govornik, Kristofer Bobinski, dugogodišnji dopisnik Fajnenšel Tajmsa iz Varšave, ističe da se nove članice EU iz Centralne Evrope zalažu za dalje proširenje iz odbrambenih razloga.\n«EU je krajnji garant naše bezbednosti – i to ne u smislu terorizma nego opšte bezbednosti, posebno zbog naših suseda na Istoku».\nZbog toga, dodaje Bobinski, Poljska aktivno podržava prijem Ukrajine i Turske dok Madjarska lobira za Hrvatsku.\nUčesnici debate u Vilson Centru slažu se da EU predstoji buran period, ali takodje ističu da se glavni problemi evropskih nacija, kao što su pitanja zapošljavanja, bezbednosti, imigracije, itd – mogu mnogo bolje rešavati na nivou Unije kao celine nego na nivou pojedinačnih zemalja. Oni stoga veruju da će ti zajednički interesi pomoći da se prevazidje trenutna neizvesnost u pogledu budućnosti EU.


Orav: Ne komentarišemo sudske odluke, očekujemo fer presudu na žalbu novinara Martinovića\nŠef delegacije EU u Crnoj Gori, Aivo Orav, saopštio je u ponedjeljak da će EU nastaviti da prati napredak Crne Gore u oblasti prava na slobodu izražavanja, kao i da u Briselu očekuju da će novinari u Crnoj Gori u budućnosti moći da rade svoj posao «bez straha od pravnih reperkusija».\nOn je naglasio da će, tokom rumunskog predsjedavanja Unijom, posebni fokus EU biti usmjeren na vladavinu prava i medijske slobode, podsjećajući da je sloboda izražavanja jedna od fundamentalnih vrijednosti EU.\nNavodeći da su lokalni mediji pogrešno prenijeli nedavnu izjavu portparolke EU, Maje Kocijančić, o presudi protiv novinara Jova Martinovića koga je Viši sud osudio na 18 mjeseci zatvora pod optužbom da je učestvovao u švercu droge, on je rekao da «što se tiče prvostepene presude, mi ne komentarišemo odluke pravosudnih organa».\n«Medjutim, zbog moguće procedure žalbe, mi očekujemo da ce gospodin Martinović dobiti pravično suđenje, u skladu sa međunarodnim i standardima EU», rekao je Orav tokom sastanka sa ambasadorima zemalja EU, povodom početka rumunskog predsjedavanja Unijom, u podgoričkom hotelu Centre Ville.\nCrnogorski premijer Duško Marković rekao je da vjeruje da će politika proširenja ostati jedan od ciljeva EU i nakon izbora za evropski parlament, te da će crnogorska vlada «pažnju i napor usmjeriti ka svojim ciljevima i obavezama».\nOn je ponovio ranije izrečene ocjene o «kontinuiranom napretku Crne Gore» i najavio da će prioriteti njegove vlade i u ovoj godini biti «nastavak obaveza iz evropske agende»\n«Naš cilj dalje je još intenzivniji rast ekonomije i otvaranje novih radnih mjesta, realizacija kapitalnih investicija… i unaprejdenje poslovnog ambijenta», kazao je Marković i najavio da će vlada ove godine pokrenuti «sveobuhvatnu akciju protiv neformalne ekonomije».


Licencirani procenitelj podnosi zahtev za uvid u podatke o procenama vrednosti nepokretnosti iz Baze nepokretnosti u skladu sa Opštim uslovima za uvid u podatke o procenama vrednosti nepokretnosti iz baze podataka o procenama vrednosti nepokretnosti od strane licenciranih procenitelja (u daljem tekstu: Uslovi), koji stupaju na snagu 15. novembra 2017. godine.\nneposrednom predajom u prostorijama Narodne banke Srbije – na adresi: Nemanjina 17, 11000 Beograd;\nposredstvom isporučioca pošiljke, koji Narodnoj banci Srbije omogućava uvid u vreme kada je primio zahtev – na adresi: Nemanjina 17, 11000 Beograd;\nVažna napomena: Licencirani procenitelj koji dostavi pisanu izjavu da na osnovu člana 48. stav 5. Zakona o proceniteljima vrednosti nepokretnosti u trenutku podnošenja zahteva nije član akreditovanog profesionalnog udruženja procenitelja, nije dužan da dostavi dokaz o članstvu u tom udruženju prilikom podnošenja zahteva. Međutim, ukoliko licencirani procenitelj ne dostavi ovaj dokaz do 5. juna 2018. godine (jedna godina od dana početka primene ovog zakona), nakon tog datuma biće mu uskraćen pristup Bazi nepokretnosti.


RUSIJA pravi protivsatelitski sistem "Rudolf" - Nova Borba\nRUSIJA pravi protivsatelitski sistem "Rudolf"\nPlanirano je da se napravi ili dovrši izrada mobilnog udarnog protivsatelitskog sistema ’Rudolf‘\nU okviru novog državnog programa naoružavanja za period od 2018. do 2027. godine, Rusija će razviti novi udarni sistem za borbu protiv satelita „Rudolf“.\nTo je saopštio zamenik načelnika 46. Centralnog naučno-istraživačkog instituta Ministarstva odbrane Rusije Oleg Ačasov, a prenosi Glas Moskve.\n„Planirano je da se napravi ili dovrši izrada mobilnog udarnog protivsatelitskog sistema ’Rudolf‘, kopnenog mobilnog sistema za radio-elektronsku borbu protiv komunikacionih satelita ’Tirada 2S‘ i drugih“, objasnio je Ačasov obraćajući se senatorima Saveta Federacije Rusije.\nOsim toga, u planovima za novi državni program su stvaranje stacionarnog strateškog raketnog sistema „Sarmat“, višenamenskog aviona Su-35S, perspektivne operativne hipersoničke rakete, lansernog raketnog sistema S-500 i tako dalje.\nRanije su predstavnici niza odbrambenih preduzeća i Ministarstva odbrane Rusije govorili o razvoju protivsatelitskog oružja, konkretno o projektu koncerna KRET „Bilina“. Ačasov je prvi put o sistemu „Rudolf“ govorio javno.


Multikulturalna Vojvodina danas | Vojvođanski klub\nNovi Sad, 10. jun 2016.\nNa Govornicu su pozvani i predstavnici nekoliko Nacionalnih saveta i/ili organizacija, a u okviru Govornice će biti predstavljen i časopis „Interkulturalnost“.\nOsnovni razlog zbog kojeg baš sada organizujemo ovu Govornicu su dve činjenice. Prva je da Vojvođanski klub multinacionalnost Vojvodine vidi kao jednu od njenih najznačajnijih karakteristika, u čije očuvanje, poštovanje i negovanje više od dve decenije ulažemo ozbiljne napore. Druga je, pak, činjenica da nakon poslednjih izbora na vlasti u multinacionalnoj Vojvodini imamo koaliciju čiji najistaknutiji članovi su u bliskoj prošlosti postavljali kao svoj politički cilj „čišćenje severne srpske pokrajine od nesrpskih elemenata“. Zato organizujemo ovu Govornicu sa ciljem da razgovaramo o modelima kulturnog i političkog poštovanja i ispoljavanja multinacionalnosti, kako bismo spremniji ušli u borbu za očuvanje Vojvodine za kakvu se zalažemo.


NACRT ZAKONA O KULTURNIM DOBRIMA: Uvodi se pojam “nematerijalno kulturno dobro”\nOdbor za obrazovanje, nauku, kulturu i informisanje Narodne skupštine Republike Srpske održao je stručnu raspravu o Nacrtu zakona o kulturnim dobrima, koji je Narodna skupština usvojila u prvom nastavku 19. redovne sjednice, 1. decembra 2021, i uputila ga u stručnu raspravu u trajanju od 30 dana.\nNa stručnoj raspravi učestvovali su pomoćnik ministra za kulturu Tanja Đaković, u ime predlagača Nacrta zakona - Ministarstva prosvjete i kulture Republike Srpske, predstavnici Ministarstva za prostorno uređenje, građevinarstvo i ekologiju, Republičkog sekretarijata za zakonodavstvo, Republičkog sekretarijata za vjere i Republičkog zavoda za zaštitu kulturno-istorijskog i prirodnog nasljeđa.\nU raspravi su učestovali i predstavnici brojnih kulturnih institucija Muzeja Republike Srpske, Arhiva RS, Muzeja savremene umjetnosti, Spomen-područja Donja Gradina, Arheološkog muzeja “Rimski municipijum” Skelani i drugi koji su iznijeli svoje prijedlog na Nacrt zakona za stvaranje što kvalitetnijeg zakonskog prijedloga ovog zakona.\nDonošenje novog zakona o kulturnim dobrima proizašlo je iz potrebe za poboljšanjem i unapređenjem postojećeg normativnog okvira u oblasti zaštite i korišćenja kulturnih dobara, koja je utvrđena važećim Zakonom o kulturnim dobrima ("Sl. glasnik RS", br. 11/1995 i 103/2008) kako bi se omogućio razvoj zaštite i očuvanja materijalnih i nematerijalnih kulturnih dobara, napredak ustanova zaštite u stručnom smislu, kao i obezbjeđivanje svih neophodnih uslova za zaštitu i sigurnost nepokretnih, pokretnih i nematerijalnih kulturnih dobara, koja su od opšteg interesa za Republiku Srpsku.\nNeposredan povod za donošenje novog zakona jeste težnja da se postojeća normativna rješenja u oblasti zaštite kulturnih dobara usaglase sa međunarodnim i evropskim standardima u ovoj oblasti, naročito sa savremenim informacionim okruženjem koje je novina u odnosu na period kada je donesen prethodni zakon.\nKako je u uvodnoj riječi rekla Tanja Đaković jedan od veoma važnih razloga za donošenje novog zakona je potreba da se u zakonski okvir uvede i definiše sasvim nov pojam, koji važeći zakon ne poznaje, a to je “nematerijalno kulturno dobro”, kao i radi usaglašavanja ovog zakona sa Zakonom o kulturi ("Sl. glasnik RS", br. 66/2018) i Zakonom o muzejskoj djelatnosti ("Sl. glasnik RS", br. 112/2021).\nNacrt zakona je obuhvatio i kvalitetnije definisao upravljanje i korišćenje kulturnih dobara, evidenciju kulturnih dobara, način finansiranja i nadzor, te postupak digitalizacije u vezi sa kulturnim dobrima.\nOvim zakonskim rešenjem djelatnost zaštite i korišćenja kulturnih dobara definiše se kao opšti interes za Republiku.\nStručnu raspravu vodio je zamjenik predsjednika Odbora za obrazovanje, nauku, kulturu i informisanje Narodne skupštine Republike Srpske Dalibor Stević.\nSvi učesnici rasprave koji su iznijeli prijedloge u narednim danima će ih u pismenoj formi dostaviti Odboru, koji će ih potom poslati Ministarstvu prosvjete i kulture kako bi bili razmotreni kada je riječ o izradi teksta Prijedloga zakona o kulturnim dobrima.\nIZVOR: Vebsajt Narodne skupštine RS, 22.12.2021.


Fondacija Novak Đoković i kompanija Henkel Srbija donirali respiratore i kliničke monitore Opštoj bolnici u Kruševcu | Original\nRespiratori Hamilton C-1, renomiranog švajcarskog proizvođača medicinske opreme Hamilton Medical pogodni su kako za invazivnu, tako i za neinvazivnu ventilaciju pluća. Budući da poseduju efikasnu vazdušnu turbinu pogodni su i za upotrebu u jedinicama intenzivne nege, ali i za transport. Pored svih klasičnih modova ventilacije, ovaj model aparata poseduje i jedinstveni Hamiltonov ASV mod (Adaptive Support Ventilation) – mod automatske ventilacije. Klinički monitori BISTOS BT 770 koriste se za dobijanje fizioloških signala poput EKG, brzine disanja, neinvazivnog krvnog pritiska i zasićenja krvi kiseonikom. Upotrebljavaju se u odeljenjima intenzivne nege, kardiološkim odeljenjima, operacionim salama i hitnoj službi kako bi se dobile dodatne informacije o fiziološkom stanju pacijenta.\nFoto: Stanko Stanišić\nTagovi: fondacija novak đoković novak đoković\nBlog kutakKako Izgraditi Samopouzdanje? (čak i ako si stidljiv)\nBudi zdravSvaka četvrta osoba u Srbiji pati od alergije: Kako se izboriti sa polenom


Biznismen iz Sibira odrekao se miliona i skupocenih automobila zbog jedne stvari\nM. D. 30. marta 2017. 18:28\nBiznismen sa milionima na računu odrekao se svog poslovnog carstva kako bi poboljšao živote drugih. Na to ga je podstakla saobraćajna nesreća zbog koje je završio u zatvoru, ali i upoznao ljubav svog života.\nDo trenutka kada je sa svojim 150.000 dolara vrednim Ferrrijem učestvovao u lančanom sudaru, danas 38-godišnji Maci Dumato iz Damaska živeo je životom plejboja. Ovaj sirijski biznismen živeo je u Brazilu i u Dubaiju, obogatio se na veb dizajnu, marketingu i trgovanju nekretninama, a nakon što je upoznao suprugu Milenu, sav novac potrošio je na lečenje članova svoje porodice, ali i pomaganje strancima. Danas on i Milena žive u Južnoj Americi, gde su njihova jedina imovina kamper i restoran, u kom često i prespavaju.\nMilena je obolela od raka dojke i morala je da se podvrgne dvostrukoj mastektomiji i transplantaciji koštane srži, a Maci nije štedeo na njenom lečenju, koje je platio 700.000 dolara.\nNajplaćenija Jutjub zvezda ima samo 7 godina, a zarađuje milione…\nGepostet von Mazzi Dumato am Samstag, 8. Oktober 2016\nTokom njenog oporavka, odlučili su da doniraju novac centru za prevenciju raka u Brazilu i kupe nekretnine za članove porodice pacijenata obolelih od raka. Ukupno je na to potrošio milion dolara, a kada nekretnine ne koriste porodice obolelih, iznajmljuje ih, a prihod donira humanitarnim organizacijama. Ostatak novca potrošio je na plaćanje lečenja potpunih stranaca, ali i svoje supruge i rođaka.\nMazzi Dumato GIVES AWAY his fortune to help others https://t.co/OjRCDfKwEs\n— John Muriango (@juanmuriango) March 30, 2017\n„Ukratko, dao sam sav svoj novac. Kada sam otišao iz Dubaija imao sam tri miliona, milion sam potrošio na nekretnine, a dva miliona na lečenje supruge od raka dojke, troškove saobraćajne nesreće i lečenje brata koji je u bolnici sa tumorom na mozgu. Novac sam dao i za intenzivnu negu u Florianopolisu, gde će ga prebaciti. On je poslednji živi član moje porodice pa nije bilo razmišljanja kada mu je zatrebala operacija“, ispričao je.\nKo je srećni dobitnik? Odžaci na nogama traže milionera\nOn ima samo 6 godina i već je milioner (video)\nLas Vegas: Arsenal u sobi napadača – 23 komada…


Obeležen 91. rođendan Biblioteke grada Beograda - BIBLIOTEKA GRADA BEOGRADA\nBiblioteka grada Beograda obeležila je u utorak, 11. januara 2022. godine, 91 godinu postojanja. Tom prilikom dodeljene su nagrade „Marija Ilić Agapova” – za najboljeg bibliotekara grada Beograda, „Gligorije Vozarović” – za najboljeg izdavača i nagrada za najčitaniju knjigu stranog autora, nagrada „Čitalac godine” i „Povelja za izuzetan doprinos”.\nNagrada koja nosi ime prve bibliotekarke i upravnice Biblioteke grada Beograda, Marije Ilić Agapove, dodeljena je Marjanu Marinkoviću, diplomiranom višem bibliotekaru, pomoćniku direktora u Biblioteci grada Beograda.\nNagrada „Gligorije Vozarović” za najboljeg izdavača u 2021. godini dodeljena je Izdavačkoj kući ,,Pčelica” iz Čačka.\nPrema podacima iz mreže Biblioteke grada Beograda, najčitanija knjiga savremene prevedene književnosti u 2021. godini je roman „Moja baka vam se izvinjava“, švedskog književnika Fredrika Bakmana, u izdanju Lagune.\nNagrada „Čitalac godine” u kategoriji dece do 14 godina pripala je desetogodišnjoj Emiliji Spasenović iz opštine Čukarica.\nSpecijalno priznanje Biblioteke grada Beograda – Povelja za izuzetan doprinos ove godine je dodeljena Ranku Stojiloviću, šefu Deska kulture Radio Beograda,\nkoji je redovno pratio sve programske aktivnosti i širu javnost upoznavao sa celokupnim radom Biblioteke grada Beograda.\nPrisutnim gostima, predstavnicima medija i dobitnicima nagrada ispred Ministarstva kulture i informisanja Republike Srbije se obratila Danijela Vanušić, pomoćnik ministra za zaštitu kulturnog nasleđa i digitalizaciju, Ivan Karl, sekretar za kulturu Grada Beograda i Jasmina Ninkov, direktorka Biblioteke grada Beograda, koja je istakla značajna ostvarenja Biblioteke u 2021. godini.


Ивица Дачић: Србија је на европском путу | Socijalistička partija Srbije\nIvica Dačić: Srbija je na evropskom putu Vesti\n2 decembra, 2019 u 19:28\nVlade Srbije i Slovenije održaće sredinom decembra zajedničku sednicu, izjavio je ministar spoljnih poslova Ivica Dačić koji je konstatovao da su poslednjih godina intenzivirani bilateralni kontakti i da su odnosi dve države veoma dobri i možda čak na najvišem nivou od vremena odvajanja Slovenije od Jugoslavije.\n“S druge strane, Srbija mora da štiti svoje nacionalne i državne interese koji su pre svega vezani za zaštitu našeg teriorijalnog integriteta i suvereniteta po pitanju Kosova, mora da ima veoma balansiran odnos kad je reč o ključnim političkim akterima na međunarodnoj političkoj sceni”, naveo je Dačić.\nSa Slovenijom se, kaže, traže zajednički interesi i o onim stvarima oko kojih ne postoj saglasnost, kao što je pitanje Kosova.\n“Mi uvek iznosimo argumentaciju koja u suštini traži jedno razumevanje za našu poziciju i za potrebu, našu želju da se dođe do kompromisa”, rekao je Dačić.\nEkonomska saradnja će biti, navodi Dačić, jedna od tema zajedničke sednice vlada Srbije i Slovenije.


Rogatica Home Page - Rogatica Forum - Historija Bosne i Hercegovine (1/2)\nTOPIC: Historija Bosne i Hercegovine\nHistorija Bosne i Hercegovine\t12 years 1 week ago\t#17440\nLast Edit: 12 years 1 week ago by mirsad_d.\nOdgovor:Historija Bosne i Hercegovine\t12 years 1 week ago\t#17455\nLast Edit: 12 years 1 week ago by Dedo.\nOdgovor:Historija Bosne i Hercegovine\t11 years 10 months ago\t#18573\nOdgovor:Historija Bosne i Hercegovine\t11 years 10 months ago\t#18584\nLast Edit: 11 years 10 months ago by Dedo.\nOdgovor:Historija Bosne i Hercegovine\t11 years 10 months ago\t#18603\nOdgovor:Historija Bosne i Hercegovine\t11 years 10 months ago\t#18749\nOdgovor:Historija Bosne i Hercegovine\t11 years 10 months ago\t#18826\nOdgovor:Historija Bosne i Hercegovine\t11 years 10 months ago\t#19109\nOdgovor:Historija Bosne i Hercegovine\t11 years 9 months ago\t#19740\nLast Edit: 11 years 9 months ago by mirsad_d.\nOdgovor:Historija Bosne i Hercegovine\t11 years 7 months ago\t#21608


Ovaj kao svi pevaci ipevaljke ne placaju porez bahate se obezbede decu pa i oni nesto pevaju i tako sve u krug fuj\nA kad ce da se zaposle na sveti nikad mnogi zive kao podstanari pa rade nema nista, od toga razmažena deca\nA u koliko godina deca sticu radne navike ?\nMa ti si bre legenda,sasvim si u pravu😘\nDjani je jedan od mnogih koje treba debelo oporezivati.\nNekom dzabe I sve pare ovog sveta ne moze da pobegne od onoga sto jeste\nAla se izlupali ubi boze sta ovi ppricaju\nUžas nad užasima. Ako je ovo primer kako biti uspešan - onda zaista nema budućnosti.\nZnaju da cene dinar...Dodju na dorucak,rucak...traze dzeparac.Cekaju stanove od roditelja.To su lezilebovici,paraziti.Zasuci rukave i idi radi,pa ces onda da vidis koliki je dinar.


Govedarica: Očekuje nas jedna teška utakmica protiv izuzetne ekipe Radnika\nEkipa OFK Bačka iz Bačke Palanke u okviru 31.kola Super lige Srbije gostuje u Surdulici gde će odmeriti snage sa ekipom Radnika. Svesni su gosti da ih čeka izuzetno teško gostovanje, pa ističu da bi bili zadovoljni i podelom bodova.\nDomaći tim je ove sezone ostvario jedanaest pobeda, uz pet remija i četrnaest poraza, pa sa 19 bodova na svom kontu trenutno zauzima 10.mesto na tabeli. U prethodnom kolu su, formalno kao gosti, u Surdulici savladali ekipu Dinama, a rezultat je bio 0:3. Gostujući tim je ove sezone ostvario šest pobeda, uz sedam remija i sedamnaest poraza, pa sa 13 bodova na svom kontu trenutno zauzima 13.mesto na tabeli. U prethodnom kolu su kao gosti poraženi u duelu sa ekipom Radničkog, a rezultat je bio 5:1. Ove sezone su se sastajali dva puta, prvi put u Bačkoj Palanci kada je ekipa OFK Bačka slavila rezultatom 1:0, a drugi put u Surdulici kada je ekipa Radnika slavila rezultatom 3:2.\nŠef stručnog štaba ‘’plavih’’ Zoran Govedarica istakao je da očekuje jako tešku utakmicu, sa izuzetnom ekipom, kao i da je cilj osvajanje barem jednog boda:\n‘’Očekuje nas jedna teška utakmica protiv izuzetne ekipe Radnika koja je spletom nesrećnih okolnosti završila u plej-autu. Radnik je dobro organizovan klub i dobro vođen od strane Milana Milanovića. Mi idemo u Surdulicu da se nadigravamo sa domaćinom i da probamo da odigrano što bolje možemo i probamo da ostanemo neporaženi. Kadrovska situacija u ekipi je mnogo povoljnija, ‘’požuteli’’ se vraćaju, a postoji mogućnost da se posle dužeg vremena u protokolu nađu Spremo i Grabež, posle izlaska iz povreda.’’\nMeč 31.kola Super lige Srbije između Radnika I OFK Bačka igra se sutra, u subotu 13.aprila 2019.godine, sa početkom u 18:00 časova.


Vesti online / Scena / Kultura / Knjiga koja raskrinkava veze Alije Izetbegovića i Osame bin Ladena\nU knjizi Galijašević otkriva i mnoge, nepoznate detalje sa Islamske konferencije održane 1992. godine u Zagrebu.\n- Malo je poznato da je odmah posle tog skupa, Mustafa Cerić, u to vreme imam zagrebački smeniti tadašnjeg reis ulemu islamske zajednice Jugoslavije Jakuba Selimovskog. Naime, Alija je poslao Juku Prazinu koji je zoljama napao sedište ove zajednice u Sarajevu. To je faktički bio i prvi teroristički čin ne samo u Bosni, već na tlu Evrope. Tada je puno ljudi poginulo, Selimovski je pobegao, a Mustafa Cerić je formirao islamsku zajednicu u BiH - naglašava Galijašević.\nKnjiga "Epitaf za Bosnu - Bosna posle Alije i Bin Ladena", izašla je krajem prošle nedelje, a promocija se očekuje tek na jesen. Ipak, Galijašević za "Vesti" otkriva neke od intrigantnih detalja analize koja je nastala na osnovu poverljivih dokumenata vodećih obaveštajnh službi sveta, ali i tajnih spisa obaveštajnih struktura Armije BiH.\n- Kroz Islamsku deklaraciju, zatim stvaranje SDA i na kraju Islamsku omladinu, Alija Izetbegović nije bio samo puki izvršilac davnih fundamentalističkih želja o stvaranju evropskog kalifata, već je bio jedan od ključnih statega te ideje. Istovremeno, Osama Bin Laden je u organizacionom i praktičnom smislu tu ideju počeo da sprovodi u praksu stvarajući Al Kaidu, po čijem modelu su kasnije nastale i sve druge terorističke organizacije, uključujući i samu Islamsku državu - ističe Galijašević.\nPrema njegovim rečima, strane obaveštajne službe imaju na "hiljade" tajnih dokumenata koji potvrđuju da su svi vodeći svetski teroristi, ali i ideolozi radikalnog islama bili povezani sa događajima u Bosni.\n- U knjizi sam objavio niz dokumenata, uključujući i listing telefonskih poziva svih svetskih terorista današnjice koji su direktno komunicirali ili sa odredom El Mudžahedin ili sa tadašnjom Vladom BiH, a uglavnm i sa jednima i sa drugima. Postoji spisak tih ljudi, zemalja odakle su zvali i brojevi telefona koji su korišćeni. Tu se nalaze i listinzi razgovora koje je Osama Bin Laden imao sa Alijom Izetbegovićem tokom celog toga rata, mada su se njih dvojica lično videli 1994. godine u Zenici. Bin Laden je stigao preko Zagreba, a onda preko Travnika stigao u Zenicu - navodi ovaj stručak i dodaje da je u knjizi obelodanio i tajni dokument iz septembra 1992. godine kada je i stvoren plan da se u Bosni proglasi "genocid".\n- Govorimo o periodu kada u Bosni još nije bilo rata u razmerama koje su usledile. Na islamskoj konferenciji koja je organizovana u Zagrebu, na jednom mestu se našlo 150 islamskih vođa iz celog sveta, a u zaključku na četiri strane, na četiri mesta se navodi termin genocida, što govori da je to već tada bio zacrtani "državni projekat" - zaključuje Galijašević.\nOstatak pročitajte u tekstu novinara Đorđa Barovića na VESTI DIGITAL


U Leskovcu danas promovisano izdanje Monografije leskovačkih osnovnih i srednjih škola – Info Centar Juga\nU Leskovcu danas promovisano izdanje Monografije leskovačkih osnovnih i srednjih škola\nDanas je u Centru za stručno usavršavanje u obrazovanju, u prisustvu svih direktora osnovnih i srednjih škola sa teritorije grada Leskovca, kao i direktora svih institucija kulture i predstavnika lokalne samouprave, promovisano izdanje Monografije leskovačkih osnovnih i srednjih škola.\nČlan Gradskog veća i jedan od urednika, mr Brankica Stamenković, kazala je na promociji sledeće:\n„Istorija nas uči da se prema profesiji učitelja, nastavnika, profesora uvek odnosimo sa dubokim poštovanjem i uvažavanjem. Na ponos nam služe i sledeće činjenice: niža Gimnazija je osnovana 1879. godine, a u njoj su službovali Radoje Domanović, Stevan Sremac, zatim, u Leskovcu je osnovana i Tkačka škola 1890. godine kao prva takve vrste u zemlji, a 1899. dobija najveće državno priznanje za svoj rad, kao i da je 1927. godine počela sa radom Državna srednja tehnička tekstilna škola, prva takve vrste na Balkanu. I tako od nekoliko školskih zgrada mreža škola na teritoriji našeg grada raste i razvija se i danas predstavlja jednu od najrazvijenijih u zemlji. NJu čine 22 osnovne škole, tri specijalizovane, 10 srednjih škola i preko 60 izdvojenih odeljenja.\nA obrazovanje u XXI veku suočeno je sa novim izazovima i iskušenjima. Zahvaljujući sve većim izdvajanjima za ovu oblast, sa naglaskom na poslednju deceniju, uspešno se realizuju nastavni planovi i programi u školama, a iz školskih klupa izlaze naslednici čuvenih Leskovčana. U prilog tome idu mnogobrojne nagrade učenicima i profesorima na najznačajnijim takmičenjima, ali i priznanja u vidu Sretenjskog ordena drugog reda koji je dodeljen Gimnaziji baš na 140. godišnjicu postojanja i rada i Svetosavska nagrada Ministarstva prosvete, nauke i tehnološkog razvoja uručena gradonačelniku dr Goranu Cvetanoviću za doprinos razvoju ustanova obrazovanja i vaspitanja u Leskovcu.“\nDirektor OŠ „Milutin Smiljković“ u Vinarcu i drugi urednik Monografije, govorio je sledeće:\n„Cilj objavljivanja Monografije bio je predstavljanje svih škola na teritoriji grada Leskovca na jednom mestu. Monografija je delu u kome je na 160 strana predstavljeno obrazovanje u našem gradu od prve polovine 19. veka do danas. U Monografiji, za svaku školu tabelarno su predstavljeni podaci koji nam govore o nazivu škole, godini i datumu osnivanja škole, datumu obeležavanja dana škole, kao i kontakt podaci škola, adresa, broj telefona, mejl adresa škole i zvanični sajt škole. Za svaku školu predstavljen je istorijat, karakteristike škole, uspeh koji je škola postigla kao i promene koje su vidljive od osnivanja do danas. Leskovac je oduvek bio sedište i glavni nosilac prosvetne delatnosti u ovom delu države. Iz monografije možemo saznati da su na razvoj prosvete u našem gradu i te kako uticali brojni istorijski izazovi i velika iskušenja, pa se u skladu sa tim i razvijala prosvetna delatnost.“\nObratio se i direktor Narodnog muzeja Nebojša Dimitrijević koji je govorio o značaju obrazovanja u pogledu očuvanja nacionalnog identiteta slobodarske ideje koju je naš narod gajio kroz vekove i o značaju izrade ovakve monografije:\n„Obrazovanje je čuvar nacionalnog identiteta, jedan od najvažnijih stubova društva. Sve potiče od obrazovanja. Ideja o ovoj monografiji je mnogo korisna i pomoći će i nama u muzeju kada budemo pisali o ovoj temi. Ona predstavlja ličnu kartu obrazovanja i dostignuća na ovom polju u Leskovcu u periodu od 1854. do danas. Grad je prepoznao značaj ove oblasti o čemu i govore brojna dostignuća, a kada je reč o monografiji, iskreno se nadam da će naša deca, učenici škola, potencijalno drugo izdanje dopuniti uspesima sa takmičenja.“\nPravo na novčana sredstva za izgradnju, učešće u kupovini porodično-stambene zgrade ili stana po osnovu rođenja deteta


Danas isplata svih boračkih naknada u FBiH | Trend Radio Velika Kladuša\nDanas isplata svih boračkih naknada u FBiH\nFederalno ministarstvo finansija saopćilo je da će danas početi isplata naknada boračkoj populaciji.”Nakon što je Vlada Federacije BiH obavijestila javnost da će naknade boračkoj populaciji biti i ovaj mjesec bez umanjenja i kašnjenja, danas je izvršena uplata prema bankama svim korisnicima. U zavisnosti od operativnosti banaka korisnici će sredstva moći podići danas poslije 12.00 sati ili sutra, kada bi trebala biti doznačena na sve račune”, saopćeno je iz Federalnog ministarstva za pitanja boraca i invalida odbrambeno-oslobodilačkog rata.\nMinistar Salko Bukvarević je kazao da je to čin koji pokazuje jasnu opredijeljenost Vlade FBiH da je uvijek uz ranjive kategorije našeg društva, a posebno uz branioce i članove njihovih porodica.\nPodsjetio je da su prošle sedmice najavili da će učiniti sve da ne bude umanjenja naknada boračkoj populaciji.\n“Drago mi je da je danas isplata svih naknada borcima, a riječ je o ličnim i porodičnim invalidninama, naknadama dobitnicima ratnih priznanja i odlikovanja, ratnim vojnim invalidima i demobiliziranim braniocima za čije namjene je ukupno osigurano 26.316.755,64 KM. To znači da će za mart naknade dobiti 102.507 boračkih porodica, i to 83.589 korisnika ličnih invalidnina, 4.821 dobitnika ratnih priznanja te 14.097 demobiliziranih branilaca”, kazao je ministar Bukvarević, saopćeno je iz njegovog Kabineta.


Sportske.net - Hamilton zadovoljan zbog prve pobede u Španiji\nHamilton je pobedio danas u trci za Veliku nagradu Španije i ostvario 26. pobedu u karijeri. Drugo mesto zauzeo je njegov klupski kolega Niko Rozberg sa 0,6 sekundi zaostatka. Oni su vodili veliku borbu do poslednjeg kruga, ali je uspešniji bio svetski šampion iz 2008. godine.\n"Nisam bio dovoljno brz danas, Niko je bio brži. Mučio sam se i morao sam da se oslanjam na moje inženjere. Stalno smo nešto podešavali i, na moju sreću, uspeo sam da ostavim Nika iza sebe", rekao je Hamilton.\n"Veliku zahvalnost dugujem mom timu, oni su ove godine uradili odličan posao. Imao sam veliku podršku navijača i prva pobeda u Španiji mi mnogo znači", dodao je britanski vozač.\nVozači Mercedesa su u četvrtoj uzastopnoj trci ostvarili dvostruku pobedu, prvu od 1955. godine, a Hamilton je rekao da je "zadovoljan zbog toga i da mu taj rezultat deluje nestvarno".\n"Mislim da mi je nedostajao jedan krug. Nažalost, to je to i malo sam razočaran, ali osvojio sam drugo mesto, drugi sam u šampionatu i ostalo je još trka do kraja. U Monaku ću pokušati da budem bolji za jednu poziciju, da pokušam da ponovim pobedu iz prošle godine", rekao je Rozberg.


Lasana Dijara - Blic Sport\nPARI SEN ŽERMEN OSTAO BEZ IGRAČA ZBOG ENERGETSKOG PIĆA Iskusni vezista je rešio da RASKINE UGOVOR i krene u biznis\nNeverovatna priča dolazi iz Pari Sen Žermena, jer je fudbaler ovog kluba Lasana Dijara raskinuo ugovor... Da bi se bavio biznisom.\nMarsej dao dva slobodna dana Dijari zbog pariske tragedije\nFudbaler Marseja Lasana Dijara dobio je dva slobodna dana od kluba, pošto mu je u terorištičkom aktu u Parizu ubijena rođaka.\nDIJARA U ŠOKU Teroristi mu ubili sestru dok je igrao meč sa Nemačkom!\nFudbaler Olimpika iz Marseja, francuski reprezentativac Lasana Dijara, potvrdio je da se među žrtvama terorističkih napada u petak uveče u Parizu nalazi i njegova sestra.\nLasana Dijara blizu povratka u Premijer ligu\nBivši fudbaler Čelsija i Real Madrida Lasana Dijara trenira sa Vest Hemom i pokušava da dobije kratkoročni ugovor, preneli su britanski mediji.\nKlop pronašao rešenje: Lasana Dijara novi igrač Borusije\nNekadašnji francuski reprezentativac Lasana Dijara karijeru će nastaviti u Borusiji iz Dortmunda, prenosi nemački Bild.\nLokomotiva: Lasana Dijara nije džihadista\nLokomotiva iz Moskve odbacila je kao glupost navode da je njihov igrač sredine terena, Francuz Lasane Dijara postao džihadista i da se bori u sirijskom ratu.\nDijara: Nisam došao u Anži zbog novca\nFrancuski fudbalski reprezentativac Lasana Dijara rekao je da nije prešao u ruski Anži zbog novca, već zbog želje da sa ovim timom osvaja trofeje.\nMančester junajted kupuje Lasanu Dijaru\nVezni igrač Reala i reprezentacije Francuske Lasana Dijara na meti je Mančester junajteda koji će pokušati da angažuje u zimskom prelaznom roku za sumu od 20 miliona evra.\nValdano otvara rasprodaju u Realu\nReal je dovođenjem Mesuta Ozila završio sa pojačanjima u ovom prelaznom roku, a za preostale dve nedelje je očigledno zakazana rasprodaja.\nLasana Dijara preskače Mondijal!\nVezista Reala iz Madrida Lasana Dijara neće putovati na ovogodišnje Svetsko prvenstvo zbog stomačnog virusa, saopštila je fudbalska federacija.\nFerguson dovodi Borijela i Dijaru na Old Traford\nMenadžer Mančester junajteda Aleks Ferguson sprema se polako za letnji prelazni rok u kojem će morati da obavi nekoliko kupovina ne bi li osnažio tim.\nDijara: Benzema se privikava\nKarimu Benzemi je sve lakše u Madridu tvrdi njegov saigrač Lasana Dijara. Francuz živi u praznoj kući u španskoj prestonici, a predsednik Liona Žan Mišel Olas sažalio je bivšeg fudbalera zbog "izolacije u madridskoj galaksiji".


Manćini: "Vidić je napredovao otkako sam došao" - Sportske.net\nManćini: "Vidić je napredovao otkako sam došao"\nTrener Intera Roberto Manćini rekao je danas da je od njegovog dolaska u klub, fudbaler Nemanja Vidić napredovao i da je zadovoljan nastupom srpskog fudbalera u utakmici sa Đenovom.\nMurinjo krenuo po Ikardija!Mihu čekaju raširenih ruku!Poldiju dosadilo, želi nazad u ArsenalŠaćiriju prete smrću!"Nula" u milanskom derbiju\nVidić je letos iz Mančester Junajteda prešao u Inter i nije uspeo da se izbori za mesto u timu trenera Valtera Macarija. Macari je otpušten zbog slabih rezultata, a Manćini je u novembru preuzeo ekipu.\n"Vidić ima bolji stav. Takođe, bolji je i fizički, ima veliko iskustvo i harizmu. Zadovoljni smo njegovim zalaganjem i naporima prošlog vikenda", rekao je Manćini, preneli su italijanski mediji.\nInter je prošlog vikenda pobedio Đenovu sa 3:1, a Vidić je postigao gol.\nManćini bi mogao da ima nedoumice oko sastavljanja ekipe, pošto je u klub došao Đerdan Šaćiri, pre njega i Lukas Podolski, a za mesto u timu konkurišu Lukas Podolski i Rodrigo Palasio.\n"Šaćiri je sa nama trenirao cele nedelje, ali još ne može da igra 90 minuta, Palasio je 100 odsto spreman. Doveli smo Šaćirija i Podolskog i to nam daje opcije koje ranije nismo imali", rekao je Mančini.\nPosle 18 utakmica Inter zauzima deveto mesto na tabeli, a sutra će igrati na gostovanju protiv Empolija.


Ukrajina očekuje mesto u Savetu bezbednosti\nSavet bezbednosti UN, ilustrativna fotografija.\nUkrajinske vlasti očekuju da će dobiti nestalno mesto u Savetu bezbednosti Ujedinjenih nacija što bi im omogućilo da se suprotstave Rusiji koja je više puta koristila moć veta u tom telu natežući se sa Ukrajinom i zemljama zapada.\nIzboru Ukrajine za popunu istočnoevropskog mesta niko nije suprotstavljen. Ta država pak najavljuje da će biti posvećena očuvanju globalnog mira boreći se protiv hegemonije svog moćnog suseda Rusije, koja je stalni član Saveta bezbednosti UN, petnaestočlanog tela čija je osnovna dužnost donošenje odluka.\nPavlo Klimkin, ukrajinski šef diplomatije koji povodom kampanje za izbor njegove zemlje trenutno boravi u Njujorku, poručio je da Ukrajina planira da proširi svoju globalnu agendu – ali njen ton u odnosima sa Rusijom neće biti pomirljiv.\n"Po prvi put imamo nezamislivu situaciju ... Da je stalni član Saveta bezbednosti UN agresor u Ukrajini, koji vodi hibridni rat protiv naše zemlje”, rekao je Klimkin.\nNaveo je i da Ukrajina predviđa postupno ograničavanje i na kraju potpuno ukidanje prava na ulaganje veta u Savetu bezbednosti koje nema samo Rusija, već i Britanija, Kina, Francuska, i SAD.\nPredlog je podržala Francuska, dok su protivljenje izrazile SAD i preostale države.\nRusija je, podsetimo, uložila veto na dve rezolucije o Ukrajini: prva je Krim potvrđivala sastavnim delom Ukrajine, dok je cilj druge bio uspostavljanje međunarodnog suda za gonjenje odgovornih za obaranje malezijskog aviona MH17 nad istočnom Ukrajinom.\nInače, pet država je najavilo kandidature za nestalnog člana Saveta bezbednosti: Egipat i Senegal kao predstavnici afričke grupe država, Japan – azijsko-pacifičke, Urugvaj, kao zastupnik latinske Amerike i Ukrajina. Novim članovima dvogodišnji mandat otpočinje 1. januara sledeće godine.